Όζον: Μπορεί τελικά να ωφελήσει την υγεία μας…;;;!!! | Health-Fitness.gr | Portal αφιερωμένο στην υγεία και τη σωματική ευεξία\nOctober 4, 2014 Υγεία No Comments\nΤο όζον είναι γνωστό ότι λειτουργεί προστατευτικά απέναντι μας και ενάντια στις υπεριώδεις ηλιακές ακτίνες και τις βλαβερές επιδράσεις τους. Χρησιμοποιείται επίσης στον καθαρισμό πισινών για την απολύμανσή τους όπως και στο νερό που πίνουμε. Εκτός όλων αυτών όμως τα τελευταία χρόνια η χρήση του έχει επεκταθεί και στην ιατρική με την λεγόμενη ‘’οζονοθεραπεία’’…\nΤι ακριβώς είναι η οζονοθεραπεία;\nΠρόκειται για μία θεραπεία η οποία πραγματοποιείται με την εισαγωγή όζοντος μαζί με οξυγόνο στον οργανισμό. Στόχος της είναι να ενισχύσει το ανοσοποιητικό σύστημα ενώ οι πρώτες εφαρμογές της φαίνεται να πραγματοποιήθηκαν κατά τον Β’ Παγκόσμιο Πόλεμο και σε τραυματισμένα μέλη ασθενών. Τα αποτελέσματα αποδείχθηκαν ιδιαιτέρως ικανοποιητικά, πράγμα το οποίο οδήγησε στην εξέλιξη της μεθόδου με τα χρόνια.\nΠώς πραγματοποιείται η οζονοθεραπεία;\nΗ εφαρμογή της γίνεται με δύο τρόπους:\nMε ενέσεις που περιέχουν όζον μαζί με οξυγόνο στα πάσχοντα μέρη του σώματος και οι οποίες πραγματοποιούνται σε ιατρείο ή σε κάποιες περιπτώσεις (περισσότερο απαιτητικές) σε νοσοκομείο.\nΜε αυτομετάγγιση, κατά την οποία αφού ληφθεί το αίμα του ατόμου και του χορηγηθεί όζον μέσω ειδικού μηχανήματος, στην συνέχεια επαναχορηγείται στον ασθενή.\n( !!!) : Είναι σημαντικό πριν την εφαρμογή της οζονοθεραπείας να προβείτε σε έναν αριθμό εξετάσεων, τις οποίες κατά πάσα πιθανότητα θα απαιτήσει και ο γιατρός σας!!!\nΣε ποιες παθήσεις ωφελεί το όζον;\nΈχει παρατηρηθεί ότι ιδιαιτέρως ευεργετικές είναι οι ιδιότητές του σε περιπτώσεις ρευματολογικών και ορθοπεδικών παθήσεων όπως για παράδειγμα στην οστεοαρθρίτιδα, την αυχεναλγία, την οσφυαλγία κ.α. Σε πολλές περιπτώσεις μάλιστα η οζονοθεραπεία έχει αποτρέψει χειρουργικές επεμβάσεις. Επίσης δρα ευεργετικά και στους πονοκεφάλους αλλά και σε φλεβικά προβλήματα και παθήσεις του ανοσοποιητικού (τα λεγόμενα αυτοάνοσα νοσήματα). ( !!! ) : Ένας κύκλος οζονοθεραπείας περιλαμβάνει περίπου 10 συνεδρίες καθεμιά απ’ τις οποίες διαρκεί 30΄ ενώ η συχνότητα τους είναι έως 2 την εβδομάδα. Το κόστος τους κυμαίνεται από 80€ έως 120€.\nΚατά πόσο είναι εγγυημένα τα αποτελέσματα της οζονοθεραπείας;\nΣύμφωνα με γιατρούς που την εφαρμόζουν διεθνώς- σε Αυστρία, Γερμανία, Κίνα, Ιταλία, Κούβα, Η.Π.Α κ. α- η αποτελεσματικότητά της κινείται απ’ το 68 έως το 86% ενώ πρόσφατη έρευνα Πανεπιστημίου σε ασθενείς με χρόνια προβλήματα στους σπονδύλους έδειξε μείωση της δυσκαμψίας και του πόνου της σπονδυλικής τους στήλης, συσχετίζοντας μάλιστα τα αποτελέσματα της εν λόγω θεραπείας με αυτά χειρουργικής επέμβασης! ( !!! ) : Το όζον έχει αποδειχθεί πολύ βοηθητικό στην προσπάθεια αποκατάστασης διαφόρων προβλημάτων του οργανισμού, επιτυγχάνοντας πολλές φορές και την πλήρη ίαση ορισμένων παθήσεων. Είναι χρήσιμο όμως να προσθέσουμε ότι ο ύπνος αποτελεί απαραίτητο ‘’σύμμαχο’’ της συγκεκριμένης θεραπείας αφού λειτουργεί κι εκείνος με την σειρά του αφυπνιστικά στους επανορθωτικούς μηχανισμούς!!!


Υπεγράφη η σύμβαση για την μελέτη ανάπλασης της κεντρικής πλατείας - Πρωινός Λόγος - Η καθημερινή εφημερίδα της Ηπείρου\nΥπεγράφη η σύμβαση για την μελέτη ανάπλασης της κεντρικής πλατείας\n• Την σύμβαση για την εκπόνηση της μελέτης βάσει της οποίας θα προχωρήσει η ανάπλαση της Πλατείας Πύρρου υπέγραψε χθες ο Δήμαρχος Ιωαννίνων, Θωμάς Μπέγκας, με τον εκπρόσωπο της κοινοπραξίας των αρχιτεκτόνων, Παύλο Βλαστό, οι οποίοι κέρδισαν το πρώτο βραβείο στον σχετικό διαγωνισμό που είχε προκηρύξει ο Δήμος.\nΜε αφορμή την υπογραφή της σύμβασης ο Δήμαρχος δήλωσε, μεταξύ άλλων: «Η κεντρική πλατεία κατά το παρελθόν ταλαιπωρήθηκε γι’ αυτό και πρόθεσή μας είναι να δημιουργηθεί στο κέντρο της πόλης ένα σημείο κοινωνικής αναφοράς, ένας δημόσιος χώρος αντάξιος των Ιωαννίνων. Ένας χώρος που θα τον χαίρονται όλοι οι γιαννιώτες αλλά και οι επισκέπτες της πόλης μας. Με έναν σοβαρό σχεδιασμό προχωράμε στην ανάπλαση τοποσήμων της πόλης μας τα οποία βανδαλίστηκαν κατά το παρελθόν. Ξεκινήσαμε με την ΟΑΣΗ η οποία για χρόνια ήταν αφημένη στην τύχη της και προχωράμε με την Κεντρική πλατεία. Δεν πρέπει να ξεχνάμε άλλωστε ότι η κεντρική πλατεία είναι ένα τοπόσημο για την πόλη…».\nΈτσι ενέταξαν σε αυτή το κτίριο της Περιφέρειας το οποίο εκ των πραγμάτων έχει έναν κυρίαρχο ρόλο στον χώρο, ενώ επιλέχθηκε μια ενιαία πλακόστρωση που δίνει ουσία στην έννοια της ενοποίησης καταργώντας τη διαχωριστική νησίδα και το παρκάρισμα των αυτοκινήτων. Παράλληλα προβλέπεται η κατασκευή μιας ξύλινης στοάς με καθιστικό στο πίσω μέρος της πλατείας καθώς και η ενοποίηση με τον χώρο του κτιρίου της «Όασης», ενώ το πράσινο όχι μόνο δεν μειώνεται αλλά κατέχει σπουδαίο ρόλο.


Διαβήτης Κύησης Πόσο επικίνδυνος είναι; - ananeosi.gr\nΔιαβήτης ΚύησηςΔιαβήτης Κύησης Πόσο επικίνδυνος είναι;Διαβήτης στην εγκυμοσύνη\nΠολλές γυναίκες κατά την διάρκεια της κύησης, εμφανίζουν διάφορα παθογόνα αίτια τα οποία προκαλούν τον Διαβήτη Κύησης. Τι προβλήματα μπορεί να δημιουργήσει στην κύηση και πόσο κινδυνεύετε εσείς και το μωρό σας;\nΤι είναι Σακχαρώδης Διαβήτης Κύησης;\nΟ σακχαρώδης διαβήτης της κύησης είναι μια πάθηση που αναπτύσσεται κατά τη διάρκεια της εγκυμοσύνης, όταν η μητέρα έχει υπερβολικά μεγάλα ποσοστά σακχάρου στο αίμα της. Ο διαβήτης αναπτύσσεται όταν ο οργανισμός δεν παράγει αρκετή ινσουλίνη, η οποία ρυθμίζει την ποσότητα του σακχάρου που υπάρχει στο αίμα μας. Αντιθέτως, εάν παράγεται περισσότερη ινσουλίνη, τότε τα επίπεδα σακχάρου είναι φυσιολογικά και η μητέρα δεν διατρέχει κίνδυνο.\nΠοιες γυναίκες μπορεί να πάθουν Διαβήτη Κύησης;\nΑνάμεσα στις γυναίκες που έχουν αυξημένο κίνδυνο για να παρουσιάσουν Διαβήτη Κύησης ανήκουν:\n1. Όσες είχαν προηγούμενη εγκυμοσύνη με Διαβήτη Κύησης\n4. Τυχαία ανεύρεσης γλυκοζουρίας ή σάκχαρο νηστείας > 105mg/dl\n5. Υπερβολική αύξηση του βάρους κατά τη διάρκεια της εγκυμοσύνης\n6. Οικογενειακό ιστορικό σακχαρώδη διαβήτη\n7. Μεγάλη ηλικία της υποψήφιας μητέρας ( > 35 ετών)\n8. Πολύτοκες ( > από 5 τοκετοί ) κ.α.\nΠιθανόν δεν θα το γνωρίζετε, εκτός αν το πρόβλημα διαγνωστεί στον προγεννητικό έλεγχο, διαφορετικά ο έλεγχος γίνεται κατά την 24η-26η εβδομάδα της κύησης. Εάν τα επίπεδα τιμών δεν είναι ίσα ή υψηλότερα από τις τιμές που προβλέπονται, τότε συνίσταται στην έγκυο να υποβληθεί στην εξέταση της Καμπύλης Σακχάρου, όπου και διαγιγνώσκεται ο Διαβήτης Κύησης.\nΜερικές γυναίκες αισθάνονται:\nΕφόσον η διάγνωση δείξει Διαβήτη Κύησης, ο τακτικός έλεγχος από τον ιατρό σας είναι απαραίτητος. Οι παράμετροι παρακολούθησης περιλαμβάνουν το σωματικό βάρος, την αρτηριακή πίεση, την γλυκόζη αίματος και ούρων, την γενική εξέταση ούρων και τον έλεγχο ανάπτυξης του εμβρύου. Σε μερικές περιπτώσεις με πολύ βαριάς μορφής διαβήτη κύησης, θα πρέπει να επισκέπτεστε διαβητολόγο ή ενδοκρινολόγο για να σας εξετάσει και να σας δώσει την κατάλληλη διατροφή και άσκηση, ενώ υπάρχει το ενδεχόμενο να χρειαστείτε ενέσεις ινσουλίνης.\nΠως επηρεάζεται το μωρό και η μητέρα;\nΟ Σακχαρώδης Διαβήτης Κύησης ευθύνεται για ένα σύνολο επιπλοκών που μπορούν να θέσουν σε κίνδυνο την ίδια την κύηση, τη μητέρα και το έμβρυο. Για αυτό και χαρακτηρίζει αυτόματα την κύηση ως κύηση υψηλού κινδύνου που χρήζει ιδιαίτερης προσοχής.\n•Κίνδυνος για παχύσαρκο μωρό ή μακροσωμία\n•Χαμηλά επίπεδα σακχάρου στο αίμα μετά τον τοκετό\n•Ελαφριά αύξηση κινδύνου θνησιγένειας\n•Υψηλότερος κίνδυνος για Διαβήτη τύπου 2\n•Κίνδυνος εμφάνισης υπέρτασης και προεκλαμψία\n•Επιβάλλεται η καισαρική τομή\n•Αυξημένος κίνδυνος για πρόωρο τοκετό\nΤι θα πρέπει να κάνετε μετά τον τοκετό;\nΘα χρειαστεί να επαναλάβετε την Καμπύλη Σακχάρου περίπου έξι εβδομάδες αφότου το μωρό σας γεννηθεί και είναι πολύ πιθανό τα επίπεδα σακχάρου στο αίμα σας να έχουν ήδη επιστρέψει στα κανονικά. Θα πρέπει να είστε όμως σε εγρήγορση γιατί ενδεχομένως να αναπτύξετε ξανά διαβήτη στη ζωή σας, οπότε όσο πιο νωρίς τον αντιμετωπίσετε τόσο καλύτερα.\n«Μία εγκυμοσύνη υψηλού κινδύνου, που προκύπτει από διαβήτη κύησης, δικαίως ανησυχεί τη μέλλουσα μητέρα. Εάν όμως παρακολουθήσει τον διαβήτη και την ανάπτυξη του εμβρύου από την αρχή σε συνεργασία πάντα με τον γιατρό της, μπορεί να έχει έναν ομαλό τοκετό. Ο διαβήτης κύησης ενέχει κινδύνους, αλλά η ψυχραιμία, η καλή διατροφή, η ελαφριά άσκηση και ο τακτικός έλεγχος είναι σημαντικοί σύμμαχοι της εγκύου.»


Περιμένει ενίσχυση ο Ράμσεϊ | Onsports.gr\nhome ΠοδόσφαιροΕυρώπηΑγγλίαΠεριμένει ενίσχυση ο Ράμσεϊ Κοινοποιήστε\nΠεριμένει ενίσχυση ο Ράμσεϊ\tΣυντάκτης: Onsports Team\nΔημοσίευση: Κυριακή, 29 Μαίου 2011 18.02\nΠεπεισμένος, ότι ο Αρσέν Βενγκέρ θα ενισχύσει το έμψυχο δυναμικό της Άρσεναλ, είναι ο πολυσύνθετος μέσος.\tΝα παρουσιαστεί ενισχυμένη η Άρσεναλ, τη νέα αγωνιστική περίοδο, περιμένει ο Άαρον Ράμσεϊ. Έτσι, ο μέσος των «κανονιέρηδων» εξέφρασε την πεποίθηση ότι ο Αρσέν Βενγκέρ θα κινηθεί σωστά στο μεταγραφικό παζάρι, ώστε να εντάξει στο έμψυχο δυναμικό της ομάδας, παίκτες που θα βοηθήσουν την ομάδα του Λονδίνου, στο να κατακτήσει τίτλους.\n«Έχουν γραφτεί πολλά ονόματα και πιστεύω ότι κάποιοι από αυτούς θα έρθουν, ενώ υπάρχουν και παίκτες που θα αποχωρήσουν.\nΈχουμε μείνει καιρό χωρίς τίτλο, ωστόσο, το κλίμα στα αποδυτήρια δεν έχει χαλάσει. Ελπίζω ότι του χρόνου θα είμαστε σε θέση να διεκδικήσουμε κάτι», τόνισε χαρακτηριστικά ο πολυσύνθετος μέσος.\tΚατηγορία: Αγγλία


Ευρώπη - ΜΗΧΑΝΗ ΤΟΥ ΧΡΟΝΟΥ\nΕιδήσεις, Θέματα και Αφιερώματα για την κατηγορία Ευρώπη από τη Μηχανή του Χρόνου\nMε ρούβλια θα πληρώσουν το φυσικό αέριο: Γερμανία, Αυστρία, Ουγγαρία, Σλοβακία, Ιταλία, σύμφωνα με τους Financial Times\nΚαμία πρόοδος από τις διαπραγματεύσεις Ρωσίας-Ουκρανίας. Η ΕΕ επιταχύνει τη δημιουργία Ευρωστρατού\nΤο ταξίδι του Μπάιντεν θα γίνει σε συνέχεια των επισκέψεων κορυφαίων αξιωματούχων της κυβέρνησής του, όπως της αντιπροέδρου Κάμαλα Χάρις και του υπουργού Εξωτερικών Άντονι Μπλίνκεν στην Ευρώπη.\nΑυξημένες 29% οι τιμές της ηλεκτρικής ενέργειας αύριο σε Ελλάδα και Ευρώπη-Πάνω από τα €300 η μεγαβατώρα\nΠρόκειται για τη δεύτερη υψηλότερη τιμή ιστορικά στο ελληνικό Χρηματιστήριο, μετά τις 22 Δεκεμβρίου οπότε είχε διαμορφωθεί στα 415,94 ευρώ ανά μεγαβατώρα.\nΛαβρόφ: “Οι Αμερικανοί θέλουν να ελέγχουν την Ευρώπη, όπως ο Χίτλερ και ο Ναπολέων”\nΤις ευθύνες στη Δύση για τον πόλεμο στην Ουκρανία επέρριψε ο Ρώσος υπουργός Εξωτερικών Σεργκέι Λαβρόφ. Ο Λαβρόφ υποστήριξε ότι οι ΗΠΑ θέλουν να κυριαρχήσουν στην Ευρώπη, όπως άλλοτε ο Ναπολέων και ο Χίτλερ. Ο Ρώσος ΥΠΕΞ είπε ότι «η Ουκρανία βρίσκει συνεχώς δικαιολογίες για να μην προχωρούν οι διαπραγματεύσεις, παίρνοντας εντολές από τους Αμερικανούς», […]\nΟμιλία Ζελένσκι στο Ευρωπαϊκό Κοινοβούλιο – “Αποδείξτε ότι είστε στο πλευρό μας. Έτσι η ζωή θα νικήσει τον θάνατο”\nΟμιλία στην ολομέλεια του Ευρωπαϊκού Κοινοβουλίου για την ρωσική εισβολή στην Ουκρανία σε απευθείας μετάδοση παραχώρησε ο Ουκρανός πρόεδρος Βολοντίμιρ Ζελένσκι. «Είναι τραγωδία αυτό που συμβαίνει στη χώρα μας, είναι βαρύ το τίμημα», δήλωσε ο πρόεδρος της Ουκρανίας Βολοντίμιρ Ζελένσκι, ενώ τόνισε πως η Ουκρανία αγωνίζεται για να γίνει ισότιμο μέλος της Ε.Ε. και κάλεσε […]\nΗ πανώλη χαρακτηρίστηκε ως ο “Μαύρος Θάνατος”. Και δικαίως, αφού έχει καταγραφεί ως η πιο θανατηφόρα επιδημία που άλλαξε τα δημογραφικά, κοινωνικά και πολιτισμικά δεδομένα του Μεσαίωνα και των δεκαετιών που ακολούθησαν. Στο επταετές πέρασμά της από την Ευρώπη, την Ασία και την Αφρική μείωσε τον παγκόσμιο πληθυσμό κατά 100 εκατομμύρια περίπου. Ορισμένοι μελετητές ερμηνεύουν […]\n«Ακυρώστε εκδηλώσεις, για να μην ακυρωθούν ζωές». Συναγερμός ΠΟΥ για την Όμικρον. Με self test το ρεβεγιόν φέτος\nΜε self test οι γιορτές για την αναχαίτιση της μετάλλαξης Όμικρον, ενώ νέα μέτρα ενδεχομένως έρθουν αμέσως μετά.\nΔραματική προειδοποίηση ΠΟΥ σε Ευρώπη. Έρχεται θύελλα- Προετοιμαστείτε για σημαντική αύξηση κρουσμάτων\n«Βλέπουμε άλλη μια θύελλα να έρχεται. Μέσα σε μερικές εβδομάδες η Όμικρον θα επικρατήσει σε περισσότερες χώρες της περιοχής, ωθώντας τα ήδη πιεσμένα συστήματα υγείας στο χείλος του γκρεμού»\nΣε ιστορικό υψηλό οι τιμές του φυσικού αερίου στην Ευρώπη- Τι οδήγησε στην άνοδο των τιμών\nΣε επιφυλακή η Ευρώπη ενόψει Χριστουγέννων με τη μετάλλαξη Όμικρον. Αυστηρά μέτρα ακόμα και lockdown\nΗ επιστημονική κοινότητα βρίσκεται σε μια πραγματική μάχη με τον χρόνο προκειμένου να «διαβάσει» όσο το δυνατόν καλύτερα τη νέα μετάλλαξη του ιού που σύμφωνα με τους επιστήμονες αλλάζει το πρόσωπο της πανδημίας.\nΜάλτα: Η πρώτη χώρα στην Ευρώπη που θα επιτρέψει την καλλιέργεια κάνναβης για προσωπική χρήση\nΟ νόμος εγκρίθηκε με ψήφους 36 υπέρ έναντι 27 κατά και επιτρέπει στους ενήλικους κατοίκους της Μάλτας να έχουν στην κατοχή τους έως 7 γραμμάρια κάνναβης και να καλλιεργούν έως και 4 φυτά.\nΚολύμβηση. Πρωταθλητής Ευρώπης ο Ανδρέας Βαζαίος. Χάλκινο μετάλλιο με πανελλήνιο ρεκόρ ο Χρήστου\nΗ μεγαλύτερη φυτεία κάνναβης στην Ευρώπη. Ήταν όσο 16 γήπεδα ποδοσφαίρου (Βίντεο)\nΗ αστυνομία κατάσχεσε 135.000 φυτά κατά την διάρκεια της επιχείρησης, ενώ προχώρησε σε τρεις συλλήψεις. Πρόκειται για την μεγαλύτερη κατάσχεση κάνναβης που έχει γίνει στα χρονικά στην Ευρώπη.\nΑλλαγή ώρας στις 31 Οκτωβρίου. Τελικά θα γυρίσουμε τα ρολόγια μας μία ώρα πίσω;\nΑντίστροφα μετρά ο χρόνος για την αλλαγή ώρας, καθώς σε τρεις εβδομάδες γυρνάμε τα ρολόγια μας. Ως είθισται, κάθε τελευταία Κυριακή του Οκτωβρίου η ώρα πάει μία ώρα πίσω. Φέτος, λοιπόν, η ώρα αλλάζει στις 31 Οκτωβρίου 2021. Οι πολίτες καλούνται να γυρίσουν μία ώρα πίσω τους δείκτες ρολογιού, από τις 4.00 στις 3.00, προκειμένου […]\nΗ βεντάλια ως σύμβολο κοινωνικής καταξίωσης. Η αρχαιοελληνική ονομαζόταν Ριπίς και η κινέζικη έγινε μόδα στην Ευρώπη\nΟι βεντάλιες, ήταν κατά την αρχαιότητα διακοσμητικό έργο τέχνης, αλλά και τρόπος έκφρασης της θρησκείας μέσα από τις απεικονίσεις. Πέρασε από πολλούς διαφορετικούς λαούς, ανάμεσά τους και η Ελλάδα. Αρχικά, χρησιμοποιήθηκε σε ζεστά κλίματα, όπως η Αίγυπτος και η Ασσυρία και χρησιμοποιούνταν ως εντομοαπωθητικό μέσο. Στην Ινδική γλώσσα Χίντι, η βεντάλια αποδίδεται με τη λέξη «pankha» […]\nΟ ακροδεξιός εθνικιστής που σκότωσε 92 άτομα σε ένα 24ωρο στην Νορβηγία. Εννιά χρόνια σχεδίαζε το έγκλημα\nΤο 2011 στην Νορβηγία ο εθνικιστής Άντερς Μπρέιβικ, σκότωσε 92 πολίτες. Είναι το μεγαλύτερο έγκλημα που έγινε σε μία χώρα που το αστυνομικό δελτίο πολλές μέρες το χρόνο είναι ελάχιστες γραμμές ασήμαντων παραβάσεων. Η διπλή επίθεση στο Όσλο και το νησί Ουτίγια Στις 22 Ιουλίου του 2011, ο Άντερς Μπρέιβικ, πυροδότησε έναν εκρηκτικό μηχανισμό, σκοτώντας […]\nΘεμιστοκλέους: εμβολιάστηκε το 58,5% του πληθυσμού – Είμαστε πίσω από άλλες ευρωπαϊκές χώρες\nΚάμψη στον ρυθμό εμβολιασμού παρατηρεί ο γενικός γραμματέας Πρωτοβάθμιας Φροντίδας Υγείας, Μάριος Θεμιστοκλέους σημειώνοντας ότι η Ελλάδα έχει μείνει λίγο πίσω σε σχέση με άλλες ευρωπαϊκές χώρες. «Αυτή τη στιγμή είμαστε στο 58,5% του συνολικού πληθυσμού στον εμβολιασμό. Επίσης έχουμε ένα 70% στις ηλικίες άνω των 30 που έχει εμβολιαστεί. Χρειαζόμαστε περισσότερους εμβολιασμούς» ανέφερε συγκεκριμένα […]\nΠοιες χώρες υποδέχονται τους Αφγανούς πρόσφυγες. Τι στάση κρατά η Ε.Ε.\nΧιλιάδες Αφγανοί έχουν ήδη πάρει το δρόμο της προσφυγιάς μετά την επιστροφή των Ταλιμπάν στην εξουσία της χώρας τους. Έρχονται δηλαδή να προστεθούν στα πάνω από 2,2 εκατ. Αφγανών, που έχουν ήδη καταφύγει σε γειτονικές χώρες και τα 3,5 εκατ. που έγιναν εσωτερικοί πρόσφυγες λόγω των συνεχιζόμενων συγκρούσεων και της πολιτικής αστάθειας στο Αφγανιστάν. Προσφυγικά […]\nΈνα εντυπωσιακό αλατωρυχείο με αγάλματα, ξωκκλήσια, 2.040 αίθουσες και στοές σε μήκος 300 χιλιομέτρων. Απέφερε κέρδη όσα και ένα χρυσορυχείο\nΝοτιοανατολικά της Κρακοβίας στην Πολωνία, βρίσκεται το αλατωρυχείο της Βιελίτσκα. Ένα από τα αρχαιότερα και πιο εντυπωσιακά αλατωρυχεία στην Ευρώπη, αλλά και σε όλο τον κόσμο. Το Αλατωρυχείο της Βιελίτσκα εκτείνεται σε εννέα υπόγεια επίπεδα και φθάνει σε βάθος τα 327 μέτρα, με περισσότερες από 2.040 αίθουσες και 300 χλμ. στοές, που είναι λαξεμένες πάνω […]\nΟ Robbie Williams τραγουδά Me and my Monkey (Ελληνικοί υπότιτλοι)


Χρησιμοποιήστε το πρόχειρο για να αντιγράψετε τα περιεχόμενα ενός κελιού. Στο πρόχειρο, μπορείτε να αντιγράψετε ακόμη ένα τύπο, οι οποίοι βρίσκονται εντός των κελιών (π.χ., από τις γραμμές εισαγωγής της γραμμής τύπων) ώστε να είναι δυνατή η εισαγωγή τους σε κείμενο.\nΓια να αντιγράψετε μια περιοχή κελιών σε έγγραφο κειμένου, επιλέξτε τα κελιά του φύλλου και, στη συνέχεια, χρησιμοποιήστε είτε το πρόχειρο είτε πραγματοποιήστε τη λειτουργία μετακίνηση και απόθεση για να τα εισαγάγετε στο έγγραφο κειμένου. Τότε θα δείτε ένα αντικείμενο OLE στο έγγραφο κειμένου, το οποίο μπορείτε να επεξεργαστείτε περαιτέρω.\nΕάν σύρετε κελιά στην κανονική προβολή ενός εγγράφου παρουσίασης, τα κελιά θα εισαχθούν εκεί ως αντικείμενα OLE. Εάν μεταφέρετε κελιά στην προβολή διάρθρωσης, κάθε κελί θα σχηματίσει μια γραμμή της προβολής διάρθρωσης.\nΕάν αντιγράψετε μια περιοχή κελιών από το LibreOffice Calc στο πρόχειρο, τα αντικείμενα σχεδίασης, αντικείμενα OLE και διαγράμματα σε αυτήν την περιοχή θα αντιγραφούν επίσης.\nΕάν εισάγετε μια περιοχή κελιών σε ένα περικυκλωμένο διάγραμμα, το διάγραμμα θα κρατήσει τη σύνδεσή του με τη προέλευση της περιοχής κελιών μόνο εάν αντιγράψατε μαζί και το διάγραμμα και τη περιοχή προέλευσης κελιών.\nTitle is: Εισαγωγή δεδομένων από υπολογιστικά φύλλα


Just the 2US: Τα λαμπερά ζευγάρια που θα συμμετάσχουν - Tina's mess\nJust the 2US: Τα λαμπερά ζευγάρια που θα συμμετάσχουν\nΣε ρυθμό προετοιμασίας βρίσκεται το Just the 2US που τη φετινή σεζόν θα βγει από τον ALPHA. Αυτό το διάστημα η παραγωγή του λαμπερού σόου σβήνει και γράφει ονόματα που θα συμμετάσχουν. Πρόσωπα πάνε κι έρχονται στην Barking Well Media καθώς σύμφωνα με πληροφορίες τα ζευγάρια που θα συμμετάσχουν στον τρίτο κύκλο θα είναι 14- εκτός κι αν ο Νίκος Κοκλώνης παραγωγός αλλά και παρουσιαστής του σόου αποφασίσει κάτι άλλο.\nΣύμφωνα με πληροφορίες μου, η πρεμιέρα έχει καθοριστεί ή για την τελευταία εβδομάδα του Σεπτέμβρη ή μια εβδομάδα αργότερα. Πολλά είναι τα όνοματα που έχουν πέσει στο τραπέζι και έχουν γραφτεί αλλά αυτά που παίρνουν το εισιτήριο μέχρι στιγμής είναι τα εξής: η Αλεξάνδρα Τούνη θα είναι ζευγάρι με τον Θοδωρή Φέρρη. Μάλιστα, η παραγωγή θα βάλει στο παιχνίδι και τον αγαπημένο της, Δημήτρη Αλεξάνδρου ο οποίος θα είναι ζευγάρι με την Κατερίνα Λιόλιου. Η Πηγή Δεβετζή θα είναι ζευγάρι με τον Θάνο Πετρέλη. Επίσης, στο τάλεντ σόου θα μπει και η Αλεξάνδρα Παναγιώταρου αλλά ακόμα δεν έχει βρεθεί το ταίρι της στο τραγούδι, ενώ ταίρι αναζητά και ο Χαρης Βαρθακούρης που έχει δεχθεί την πρόταση, την έχει αποδεχθεί και περιμένει. Η Ειρήνη Παπαδοπούλου θα κατευθύνει φωνητικά τον Τζέιμς Καφετζή και κάπως έτσι το Survivor φαίνεται να έχει την τιμητική του. Ενα ακόμα ζευγάρι είναι ο Σταν με την Μάρα Μεϊραμίδη ενώ στο σόου θα βρεθεί και Κώστας Φραγκολιάς με την Μαντώ. Τα παραπάνω ζευγάρια βρίσκονται ένα μήνα πριν τις τελικές υπογραφές ενώ η παραγωγή τηρεί σιγή ιχθύος και δεν θέλει να αποκαλύψει τίποτα πριν την πρεμιέρα καθώς οι αλλαγές είναι πάντα στο πρόγραμμα.\nΤο βραδινό υπερ-show έρχεται σε σκηνή απ’ το μέλλον και μας προσκαλεί σ’ ένα ατελείωτο τηλεοπτικό πάρτι λάμψης, χιούμορ, ανατροπών και αγαπημένης μουσικής με τα πιο ηχηρά ονόματα της showbiz, όπως υπόσχεται και το δελτίο τύπου.\nΑναπάντεχα ντουέτα σε μοναδικούς συνδυασμούς ύφους, ήχων και εικόνας, από\nτραγουδιστές και celebrities από όλους τους χώρους του θεάματος (και όχι μόνο), γίνονται ζευγάρια, διαγωνίζονται και βάζουν φωτιά στην ολοκαίνουρια, υπερσύγχρονη, high tech σκηνή, σ' ένα θέαμα διεθνών προδιαγραφών.\nΣτόχος τους, να κερδίσουν τις καρδιές της κεφάτης αλλά αυστηρής κριτικής επιτροπής και\nτων τηλεθεατών, να εξασφαλίσουν την ασυλία ώστε να παραμείνουν στο show, και να\nκατακτήσουν στον μεγάλο τελικό την κορυφή! Σκοπός τους να συγκεντρωθεί ένα ποσό\nσημαντικό που θα προσφέρει πραγματική χαρά και στήριξη στο φιλανθρωπικό σωματείο\nπου θα ενισχυθεί με την ολοκλήρωση των επεισοδίων.\nΣτην κριτική επιτροήπ παραμένουν η Δέσποινα Βανδή, η Μαρία Μπακοδήμου και ο Σταμάτης Φασουλής, ενώ ο Φωκάς Ευαγγελινός θα “ντύνει” χορευτικά και όχι μόνο του σόου και ο Κώστας Καπετανίδης θα σκηνοθετεί.\nJUST THE 2US\nOλγα Δαμάνη – Σασμός: Ο ρόλος των πουλιών και τα μυστικά που αποκαλύπτουν στη γιαγιά Ρηνιώ\nΑναμφίβολα, η «γιαγιά Ρηνιώ» από την επιτυχημένη σειρά του...\n«Ο δολοφόνος του Στεφανή θα αποκαλυφθεί σύντομα -όχι σε...\n«Είναι πολλοί οι δολοφόνοι. Θα χυθεί πολύ αίμα» στον...


Θεατρική Παράσταση “Το Αμάρτημα της Μητρός μου” στο Δρομοκαΐτειο, 24 & 25 Νοεμβρίου 2017, από την Εταιρεία Θεάτρου ΩΔΗ\nΠαρασκευή, 20 Οκτώβριος 2017 10:44 |\nΟι παραστάσεις έχουν ορισθεί για 24 και 25 Νοεμβρίου 2017, στο Δρομοκαΐτειο.\nΟι ενδιαφερόμενοι θα πρέπει να επικοινωνήσουν στο τηλ. 210/6510973 και 6974967250 για κράτηση, λόγω περιορισμένων θέσεων.\nΔεδομένου ότι η είσοδος θα είναι ελεύθερη για το κοινό, (δεν επιτρέπεται από το ίδρυμα να μπει εισιτήριο) ζητείται η προαιρετική υποστήριξη των μελών της Ελληνικής Ψυχιατρικής Εταιρείας, αν μπορούν να συνεισφέρουν με το ποσόν των 10 ευρώ.\nΌσοι προαιρετικά θέλουν να συμβάλλουν θα πρέπει να το λένε και να καταθέτουν τα 10 ευρώ στον λογαριασμό -ΕΘΝΙΚΗ ΤΡΑΠΕΖΑ-IBAN ΛΟΓΑΡΙΑΣΜΟΥ: GR0701106500000065029600288 -ΩΔΗ-ΘΕΑΤΡΙΚΗ ΠΡΟΚΛΗΣΗ ΚΑΙ ΔΗΜΙΟΥΡΓΙΑ -ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΕΙΑ-ΘΕΑΤΡΙΚΕΣ ΠΑΡΑΣΤΑΣΕΙΣ.\nΙδιαίτερο ενδιαφέρον θα έχει στο τέλος της παράστασης η ανοικτή συζήτηση που θα γίνει με το κοινό, για το αμάρτημα της μητρός μου, για τον Γεώργιο Βιζυηνό και τη μητέρα του, που μέσα από το συγκεκριμένο διήγημα φαίνεται να καθόρισε και την προσωπικότητά του.\nΤΟ ΑΜΑΡΤΗΜΑ ΤΗΣ ΜΗΤΡΟΣ ΜΟΥ του Γεωργίου Μ. Βιζυηνού,\nσε σκηνοθεσία ΗΛΙΑ ΛΟΓΟΘΕΤΗ\nκαι παραγωγή της Θεατρικής Εταιρείας ΩΔΗ,\nΤο αυτοβιογραφικό διήγημα του Γεωργίου Βιζυηνού Το Αμάρτημα της Μητρός μου παρουσιάζεται χωρίς καμία απολύτως αλλαγή στη γλώσσα ή περικοπή του κειμένου. Η παράσταση παράλληλα με την εξέλιξη της πλοκής, αναδεικνύει τη γοητεία της γλώσσας, τη λεπτότητα των αισθημάτων και τις αποχρώσεις του χαρακτήρα του Βιζυηνού και της μητέρας του και αποτελεί μια σύγχρονη πρόταση χρήσης εικαστικού και μουσικού περιβάλλοντος.\nΟ Γεώργιος Βιζυηνός αυτοσυστήνεται στο Αμάρτημα της Μητρός μου με τον παροιμιώδη ιλιγγιώδη τρόπο του και η συνταρακτικά γραμμένη ιστορία του ομώνυμου διηγήματος ζωντανεύει επί σκηνής. Αξίζει να σημειωθεί ότι τα τραγούδια που ακούγονται είναι ποιήματα του Γεωργίου Βιζυηνού που μελοποιήθηκαν ειδικά για την παράσταση αυτή.\nΣΚΗΝΟΘΕΣΙΑ : Ηλίας Λογοθέτης\nΣΚΗΝΟΓΡΑΦΙΑ: Μαρία Ζαχαρή\nΜΟΥΣΙΚΗ : Μιχάλης Γληνιαδάκης\nΦΩΤΙΣΜΟΙ : Κατερίνα Μαραγκουδάκη\nΚι’ από τότε που θρηνώ\nΤο ξανθό και γαλανό\nκαι ουράνιο φώς μου,\nμετεβλήθη εντός μου\nκαι ο ρυθμός τού κόσμου.


The Beauty Fairy: Και το καλοκαίρι ξεκίνησε με τύχη!\nΚαι το καλοκαίρι ξεκίνησε με τύχη!\nΠριν λίγο καιρό πέταξα μέχρι το ταβάνι απ' την χαρά μου, όταν έμαθα πως κέρδισα στο διαγωνισμό του blog "Stella's Beauty World"! Τα δωράκια μου ήταν δυο! Και τα δυο από Mac, και τα δυο έρωτας! Λογικό λοιπόν το να μην κρατιέμαι και να θέλω να στα δείξω εδώ και τώρα!\nΤο πρώτο είναι ένα lipgloss από την συλλογή Archie's Girls και συγκεκριμένα η απόχρωση Mall Madness της Veronica και το δεύτερο είναι το κραγιόν Viva Glam Nicki.\nΤο Viva Glam Nicki -δεν θα στο κρύψω- το λάτρεψα! Θεωρώ πως είναι ένα άκρως καλοκαιρινό ροζοκοραλλί χρώμα! Έχει satin τελείωμα, δεν είναι δηλαδή ενυδατικό, αλλά μένει άπειρες ώρες πάνω στα χείλη και με λίγο lip balm από κάτω όλα διορθώνονται! Το Mall Madness επίσης με ξετρέλανε (και μόνο που ανήκει στη συλλογή Archie's φτάνει), αλλά καθώς πρόκειται για lipgloss θεωρώ πως το χρώμα του είναι ok για όλες τις εποχές!\nΓενικά τα έχω κατ' ευχαριστηθεί αυτές τις μέρες! Ευχαριστώ πολύ Στέλλα για τα δωράκια και για την άμεση αποστολή!!\nGen Emman28/6/13, 3:47 μ.μ.το συγκεκριμενο κραγιον το λατρευω!το lipgloss φαινεται πολύ όμορφο όντως!!Τυχερή!ΑπάντησηΔιαγραφήΑπαντήσειςNtina Ch8/7/13, 5:45 μ.μ.Κι εγώ το λατρεύω!!! Είναι 2 υπέροχα χρώματα!! :)ΔιαγραφήΑπάντησηIoanna Staurianna28/6/13, 5:16 μ.μ.Υπέροχα φαίνονται και τα δύο! :)Με γεια σου Ντίνα μου <3ΑπάντησηΔιαγραφήΑπαντήσειςNtina Ch8/7/13, 5:46 μ.μ.Σ' ευχαριστώ πάρα πολύ Ιωάννα μου!! Φιλάκια!! :)ΔιαγραφήΑπάντησηEva M.28/6/13, 10:26 μ.μ.Τέλεια και τα δύο! Καλοφόρετα!xxFashionEvELand | FEELΑπάντησηΔιαγραφήΑπαντήσειςNtina Ch8/7/13, 5:46 μ.μ.Σ΄ευχαριστώ πολύ πολύ Εύα!! Φιλάκια!! :)ΔιαγραφήΑπάντησηbeauty and the food beast!29/6/13, 12:36 π.μ.Yperoxa kai ta 2!!!!!!Sugxaritiria!!!!!! :)ΑπάντησηΔιαγραφήΑπαντήσειςNtina Ch8/7/13, 5:47 μ.μ.Σ΄ευχαριστώ πολύυυ Βίκυ!!! Φιλάκιααα!! :)ΔιαγραφήΑπάντησηMarianna Chalkiadaki29/6/13, 1:51 π.μ.Φαίνονται τέλεια! Με γεια, πάντα τυχερή!ΑπάντησηΔιαγραφήΑπαντήσειςNtina Ch8/7/13, 5:48 μ.μ.Σ΄ ευχαριστώ πολύυυ Μαριάννα μου!! :)ΔιαγραφήΑπάντησηStella Georgaki29/6/13, 2:18 π.μ.χαρηκα τοσο πολυ που τα κατα ευχαριστηθηκες!! ειδικα το κραγιον viva glam nicki που το εχω και εγω ειναι ενα απο τα λατρεμενα μου! <3 καλοφορετα γλυκια μου! :*ΑπάντησηΔιαγραφήΑπαντήσειςNtina Ch8/7/13, 5:49 μ.μ.Σ΄ευχαριστώ τόσο τόσο πολύ Στέλλα μου, ειδικά για την άμεση αποστολή!!! Υπέροχα και τα 2!!! Φιλάκιααα!!! :)ΔιαγραφήΑπάντησηSofia S.29/6/13, 1:34 μ.μ.Τυχερούλα...Φαινονται τέλεια.Με γειά σου,να είσαι πάντα τυχερή!!!ΜατςΑπάντησηΔιαγραφήΑπαντήσειςNtina Ch8/7/13, 5:49 μ.μ.Σ΄ευχαριστώ πάρα πολύ!!! Φιλάκια!! :)ΔιαγραφήΑπάντησηMargaret Cruzemark29/6/13, 8:20 μ.μ.The MAC lipstic has such a great color.Miss Margaret Cruzemarkhttp://margaretcruzemark.blogspot.com/ΑπάντησηΔιαγραφήΑπαντήσειςNtina Ch8/7/13, 5:50 μ.μ.I'm in love with that lipstic!!! Kisses!! :*ΔιαγραφήΑπάντησηΠροσθήκη σχολίουΦόρτωση περισσότερων...


Άδειες, φθαρμένες λέξεις.\nΆδειες, φθαρμένες ή κακοφορμισμένες στη σημασία τους λέξεις, δίχως περιεχόμενο πια στην τωρινή τους χρήση: προοδευτικός, συντηρητικός. Στις παρακάτω φωτογραφίες, πάντως, κάλλιστα υποκαθίστανται -αδιακρίτως και οι δυο- από το ονοματικό σύνολο: λαϊκιστές αντιδραστικοί.\nΠροοδευτικοί πολίτες στην Ε.Ε..\nΣυντηρητικοί πολίτες στις Η.Π.Α..\nΕρωτόκριτος - τρία ερανίσματα, ασχολίαστα.\n(Β 839) Kαι μέσα στο χοντρό λαόν πολλή βαβούρα εγίνη,\n(γλωσσάρι: χοντρός λαός: όχλος)\n(Γ 199-208) Πολλοί τον Ήλιον πεθυμούν, τη λάμψιν του ζητούσι,\nκι άλλοι πολλοί όντε τον-ε δουν, το φως τως καταλούσι'· 200\nΠολλοί απ' τσι μεγαλότητες τούτου του Kόσμου φεύγουν,\nάλλοι το πλούτος πεθυμούν και τη φτωχειά μισούσι, 205\nκι άλλοι ξετρέχουν το κακό, σπουδάζου' να το βρούσι.\n(γλωσσάρι: όντε: όταν, τως: τους, καταλυώ/καταλώ: φθείρω/ομαι/ αφανίζω/ομαι, τη βράση: ζέστη, τσι: τις, μεγαλότητα: μεγαλείο, φεύγω: αποφεύγω/ απομακρύνομαι, ξετρέχω: επιδιώκω/ θηρεύω, σπουδάζω: σπεύδω/ βιάζομαι, βρούσι: βρουν, εδέτσι: έτσι, πορπατώ: περπατώ, αμπώθω: απωθώ/ σπρώχνω)\n(Γ 1604) (Η Αρετούσα) που'ναι δεκατριώ χρονώ, δεκατεσσάρω' εμπήκε,\n(Γιάννης Τσαρούχης, Ερωτόκριτος, 1955).\nΑναρτήθηκε από Αντώνης Νικολής στις 2:04 μ.μ.\nΕτικέτες Κρητική λογοτεχνία, Νεοελληνική λογοτεχνία\nΣτη λαλιά της πατρικής γιαγιάς.\n(Θεόφιλος Χατζημιχαήλ, Ερωτόκριτος και Αρετούσα)\nΌταν στην εργασία μου απάνω ανακαλώ ιδιαίτερες λέξεις ή φράσεις της οικείας ντοπιολαλιάς, κι ύστερα τις ψάχνω σε λεξικά ή κείμενα, συχνότερα τις εντοπίζω στο λεξιλόγιο του Κορνάρου, του Χορτάτση, (ίσαμε και του Καζαντζάκη που κατεξοχήν αποθησαύρισε το υλικό της κρητικής διαλέκτου). Δεν με εκπλήσσει. Ήδη στο παν/μιο είχα την πληροφορία πως οι δωδεκανησιακές λαλιές υπάγονται στις νότιες νησιωτικές διαλέκτους (μαζί με της ανατολικής κυρίως Κρήτης και της Κύπρου). Αναφέρομαι σε λαλιά που είναι σε χρήση και σήμερα ακόμη στο χωριό του πατέρα μου, στην Κέφαλο. Λέξεις και συντάξεις που ανασύρω μαζί με κουβέντες και τη φωνή της γιαγιάς Καλλιόπης.\nΤον Ερωτόκριτο, την Ερωφίλη, τη Θυσία, τα κάναμε στο παν/μιο. (*) Μα, όπως και με τον Όμηρο, είναι άλλη, πολύ διαφορετική εμπειρία (αναγνωστική και του εργαστηρίου) να μελετάει κανείς ωριμότερος αυτά τα κείμενα. Το σκόπευα από χρόνια: να εντρυφήσω με τα τωρινά μου εργαλεία στην κρητική λογοτεχνία. Ξεκινώ, λοιπόν, με τον Ερωτόκριτο.\nΟ Βιτσέντζος Κορνάρος –το λέω μόνο από συγγραφικό ένστικτο- είναι και Έλληνας και Κρητικός, βέβαια πάνω απ’ όλα ένας ιδιαίτερα ικανός αφηγητής. Ο Ερωτόκριτος χρονολογείται στις πρώτες δεκαετίες του 17ου αιώνα, όχι πολύ μακριά από το τέλος της ενετοκρατίας στο νησί, το 1669.\nΤρία αποσπάσματα. Στο πρώτο, (ενότητα Α, 1218-1229), λόγια του Πολύδωρου, συμβουλές στον ερωτοχτυπημένο φίλο του Ερωτόκριτο, που όμως απαυγάζουν την παιδεία, τον κοσμοπολιτισμό του ποιητή, θα έλεγα και αμυδρά τα φώτα της Αναγέννησης. Το δεύτερο, (Α, 1671-1676), ένα νομίζω καλό δείγμα αφηγηματικής δεινότητας, η νένα Φροσύνη και η Αρετούσα, αμίλητες συλλογίζονται τι να κάνουν –η ευκρίνεια, η λεπτομέρεια (το χέρι στο μάγουλο), η ψυχογραφία επίσης. Στο τρίτο, (Α, 1733-1734), ο ρυθμός, η ομορφιά της γλώσσας.\nΒυθίζομαι στη γλώσσα μου -τους ακούω κάτω απ' τους στίχους, ιδίως τη γιαγιά.\nΜε τους πατρικούς παππούδες, Αντώνη και Καλλιόπη. Στο προαύλιο του Αγίου Νικολάου στην πόλη της Κω. Θα πηγαίνουμε σε κάποιο οικογενειακό γάμο ή βάφτιση.\nΜε τη γιαγιά Καλλιόπη το 1982.\n(*Ο Λίνος Πολίτης, για το σύνολο της κρητικής λογοτεχνίας) Κι ένα άλλο χαρακτηριστικό της κρητικής λογοτεχνίας του 17ου αιώνα πρέπει να υπογραμμίσουμε: τη λογοτεχνικά καθαρή και υψωμένη γλώσσα. Οι ποιητές της περιόδου αυτής χρησιμοποιούν την ομιλουμένη κρητική διάλεκτο, εντελώς καθαρμένη από μεσαιωνικά κατάλοιπα ή άλλα λόγια στοιχεία· το ντόπιο ιδίωμα υψώνεται σε μια γλώσσα λογοτεχνική, κομψή, ικανή να αποδώσει τις πιο λεπτές αποχρώσεις του ποιητικού στοχασμού. Μια γλώσσα διαμορφωμένη με βούληση καλλιτεχνική. Ίσως ποτέ άλλοτε η δημοτική δε γράφτηκε με τόση καθαρότητα και με τόση συνέπεια στη νεοελληνική λογοτεχνία.\nΕτικέτες Αυτοβιογραφικά, Κρητική λογοτεχνία, Νεοελληνική λογοτεχνία\nΓιάννης Δημητράκης (1958-2022).\nΈνας ξεχωριστός ζωγράφος, ένας τρυφερός άνθρωπος εξέλιπε σήμερα.\nΤα πουλιά, οι χορευτές, τα ιερογλυφικά, κάθε σου ζωγραφική εμμονή, σε πτήσεις και σχηματισμούς της τέχνης σου -θα σε θυμόμαστε, Γιάννη, για τον ευαίσθητο, ευφορικό χρωστήρα σου.\nΝα 'ναι ελαφρύ το χώμα.\n(Παλιότερες αναρτήσεις 1, 2, 3)\nΑναρτήθηκε από Αντώνης Νικολής στις 4:27 μ.μ.\nΜε την Πελαγία Κυριαζή.\nΣυναντηθήκαμε στον Δανιήλ, πρεσβείαις της Τζούλιας Τσιακίρη -το καλό να λέγεται-, έκτοτε, όπως έχω ξαναγράψει εδώ, "δεν ξέρω ποιο απ' τα δυο, την αγαπώ ή την εκτιμώ περισσότερο". "Η Πελαγία Κυριαζή ανασύρει μνήμες ονείρων, σκιές και είδωλα του ασυνειδήτου. Το έργο της είναι μόνο τέχνη", είχα σημειώσει επίσης τότε με αφορμή την ξενάγηση από την ίδια στα εκτιθέμενα έργα της στο Μουσείο Φρυσίρα. Σ' εκείνη την έκθεση μου είχε γνωρίσει τον Παναγιώτη Κοντόλαιμο, εκλεκτό οθωμανολόγο και φιλότεχνο. Ο καιρός και τα χρόνια κύλησαν, πριν από ένα μήνα περίπου, Κυριακή 27 Μαρτίου, σε βόλτα οι τρεις μας στο ΚΠΙΣΝ, ο Παναγιώτης, με υιική σχεδόν τρυφερότητα, μας φωτογραφίζει.\nΓια την Πελαγία Κυριαζή, κι άλλες προηγούμενες αναρτήσεις (1, 2, 3, 4, 5).\nΑναρτήθηκε από Αντώνης Νικολής στις 4:54 μ.μ.\nΟύτε άνοιξη, ούτε Λαμπρή φέτος.\nΑκούστε κάτι από το νησάκι μου-\nΞέρω, δεν ήρθε η άνοιξη φέτος, κι η Λαμπρή θα 'ναι μικρό σκίρτημα μόνο, συγκρατημένη συγκίνηση, όση να πάρουμε για λίγο τα μάτια από τα ερέβη που ξερνάει το μαύρο στόμα του τυράννου.\nΑναρτήθηκε από Αντώνης Νικολής στις 9:16 μ.μ.\nἩ καθ' ἡμᾶς Ἀνατολή.\nΗ νεοελληνική ασχήμια, εύχαρις, μα κυρίως αντιπροσωπευτική, περιστοιχίζουσα τον ηγεμόνα της καρδιάς της.\nΎμνος στην ελευθερία των ανθρώπων.\nΟ ουκρανικός εθνικός ύμνος είναι πλέον ύμνος πανανθρώπινος.\n(Στη Μητροπολιτική Όπερα της Νέας Υόρκης, πριν από την παράσταση της Δευτέρας, κι αφού κρατήθηκε ενός λεπτού σιγή, οι ερμηνευτές του Ντον Κάρλο, του έργου του Βέρντι, έψαλαν τον ουκρανικό εθνικό ύμνο -από το iefimerida.)\nΜαύρο, μόνο μαύρο, το απόλυτο μαύρο.\nΑπεχθάνομαι τον μανιχαϊσμό. Από προχτές ψάχνω λίγο, το ελάχιστο γκρίζο, κάπως να αραιώσω το απόλυτο μαύρο, όμως δεν το βρίσκω.\nΑναρτήθηκε από Αντώνης Νικολής στις 10:25 π.μ.\n(Τριαντάφυλλα στις αλκυονίδες και στο φως του απομεσήμερου.)\nΓια τις ευχές (τηλεφωνήματα ή sms, στον τοίχο ή στο inbox / fb) με την ευκαιρία της ονομαστικής μου γιορτής, πολλά και θερμά τα ευχαριστώ προς όλους.\nΑναρτήθηκε από Αντώνης Νικολής στις 12:39 π.μ.\nΣημείωσα στο ιστολόγιο / μπλογκ μου εδώ τον περασμένο Μάρτιο, κι όσο το σκέφτομαι νομίζω δεν πιστεύω πια σε τίποτ' άλλο:\n...Έχω πολλή δουλειά, όχι γιατί με σκάζει μην ελεγχθώ για κάποια κακοτεχνία μου -σε χέρσες και στέρφες επικράτειες μοιραία δεν αξιολογείται τίποτε-, αλλά γιατί αν υπάρχει μία αξία να μεταρσιώσει είτε τον λογοτέχνη είτε τον αναγνώστη αυτή βρίσκεται εκεί όπου το καθετί τοποθετήθηκε με ακρίβεια στη θέση του, όπου και ο τελευταίος φθόγγος σημειώθηκε με άκρα οικονομία.\nΑναρτήθηκε από Αντώνης Νικολής στις 11:09 π.μ.\nΔιήνυα τις τελευταίες σελίδες / μέρες του μυθιστορήματός μου. Ο καλός συνοδοιπόρος μού σύστησε τότε τον Μπέντζαμεν Κλέμενταϊν (Benjamin Clementine). Τόσο ξένος τύποις στην ατμόσφαιρα του κειμένου μου, κι όμως θα γινόταν ο μαγικός συντονιστής -αυθεντικό εἴδωλον του ασυνειδήτου γαρ-, μαζί μουσικός κωδικός και καταλύτης στο πιο συναρπαστικό μέρος της δουλειάς που είναι πάντοτε το φινάλε της.\nΧρειάζομαι μερικούς μήνες να φέρω σε νηφαλιότητα τη μνήμη, να οικονομήσω προσεκτικά λέξη λέξη την εργασία μου. Ύστερα, καταπώς συνηθίζεται, όλο αυτό θα τυπωθεί, θα γίνει βιβλίο.\nΕτικέτες Εμβόλιμα, Ιστορικό μυθιστόρημα, Νεοελληνική λογοτεχνία\n9/11/2021, 3η δόση εμβολιασμού.\nΠάει και η τρίτη, -καλύτερα όσοι καταγινόμαστε με τη γλώσσα να τη λέμε: η αναμνηστική δόση.\nΜε αντάμειψα ξανά με γλυκάκι: μηλόπιτα με κρέμα γιαουρτιού μαζί με μία μπάλα παγωτό καβάφα, όλα (και το βύσσινο) του σπιτιού εννοείται (είχα αρθρογραφήσει σχετικά όταν ταξίδεψα στη Λέρο, ν' αγοράσω από φυτώριο εκεί το δενδρύλλιο της γκουάβα των Αιγυπτίων / καβάφας όπως το εξελλήνισαν οι Αιγυπτιώτες, Αιγυπτιώτης εκ Λέρου το 'φερε στο όμορφο νησάκι, έκτοτε εξαπλώθηκε, λογαριάζεται πλέον σχεδόν ενδημικό λεριώτικο).\nΚαλή ανανέωση της ανοσίας, αδέρφια!\nΕτικέτες Άρθρα, Αυτοβιογραφικά, Κηπολόγος, Παραλειπόμενα, Υπομνήματα, Φωτογραφίες\nΝεοελληνική λογοτεχνία (236)\n(Β 839) Kαι μέσα στο χοντρό λαόν πολλή βαβούρα εγίνη, (γλωσσάρι: χοντρός λαός: όχλος) (Γ 199-208) Πολλοί τον Ήλιον πεθυμούν, τη λάμψιν το...\nΆδειες, φθαρμένες ή κακοφορμισμένες στη σημασία τους λέξεις, δίχως περιεχόμενο πια στην τωρινή τους χρήση: προοδευτικός , συντηρητικός . Στι...\n(Θεόφιλος Χατζημιχαήλ, Ερωτόκριτος και Αρετούσα ) Όταν στην εργασία μου απάνω ανακαλώ ιδιαίτερες λέξεις ή φράσεις της οικείας ντοπιολα...\nΜε τον πολύ καλό ζωγράφο Γιάννη Δημητράκη υπήρξαμε συστρατιώτες το μακρινό 1988. Έχω στο γραφείο μου σχέδιό του από τότε. Είδε την ...


Ισοπαλία στη Γλυφάδα για τον Εθνικό -\nΙσοπαλία στη Γλυφάδα για τον Εθνικό\n18 Νοεμβρίου 2017 • Posted under: ΑΘΛΗΤΙΚΑ, ΕΘΝΙΚΟΣ, ΠΟΛΟ\tby sport Department\nΕτικέτες:Εθνικός, πόλο γυναικών\nΙσόπαλο 10-10 έληξε το παιχνίδι ανάμεσα στον ΑΝΟ Γλυφάδας και τον Εθνικό Πειραιά, στο κολυμβητήριο της Γλυφάδας, στο πλαίσιο της 6ης και τελευταίας αγωνιστικής του Α’ Ομίλου της πρώτης φάσης του πρωταθλήματος Α1 Γυναικών.\nΈτσι, ο Εθνικός καταλαμβάνει οριστικά την 3η θέση (4 β.) στην τελική βαθμολογία του Α’ Ομίλου, ενώ ο ΑΝΟΓ είναι 4ος με τον μοναδικό αυτόν βαθμό της ισοπαλίας που πήρε σε αυτό το ματς, αλλά και οι δυο ομάδες μπαίνουν στο νέο Όμιλο που δημιουργείται στη Β’ φάση μαζί με τον πρώτο και τον δεύτερο του Β’ Ομίλου, ξεκινώντας από το 0 στη βαθμολογία.\nΤο παιχνίδι ήταν συγκλονιστικό σε εξέλιξη, πήγαινε γκολ γκολ με τον ΑΝΟΓ να προηγείται και τον Εθνικό κα ισοφαρίζει. Στο 2.04, όμως, ο Εθνικός πέρασε μπροστά με γκολ της Κοντογιάννη (9-10), αλλά ο ΑΝΟΓ ήταν αυτός που ισοφάρισε και πήρε τελικά το βαθμό της ισοπαλία, στο 1 δευτερόλεπτα πριν από το τέλος του αγώνα με γκολ της Ελληνιάδη.\nΑΝΟ ΓΛΥΦΑΔΑΣ – ΕΘΝΙΚΟΣ ΠΕΙΡΑΙΑ 10-10\nΟκτάλεπτα: 3-3, 3-2, 1-2, 3-3.\nΑΝΟ ΓΛΥΦΑΔΑΣ (Τάσος Πυρπιρής): Αρχοντάκη, Τσελέντη, Ελληνιάδη 3, Λούδη 3, Μαμόγλου 1, Κόλλια 1, Παπαναστασίου, Γρηγοροπούλου, Ακριτίδου, Κολτσίδα, Παπαναστασίου 1, Ντάσιου 1, Καρίτσα, Κοντονή, Γιαννοπούλου.\nΕΘΝΙΚΟΣ ΠΕΙΡΑΙΑ (Κώστας Βαμβακάρης): Δουρέκα Σ., Καλαργυρού 1, Δουρέκα Αδ., Βάσιλα, Αποστολίδου, Μπίσμπα, Κούβδου Ν., Λογοθέτη, Νιαρχάκου 4, Φραγκιουδάκη, Κοντογιάννη 4, Τζούκα, Κατσίμπρη 1, Χατζηκυριακάκη.\nΚαλύτερα ο Ρέτσος αλλά θα νοσηλευθεί απόψε\nΣτο νοσοκομείο του Στανς, όπου έγινε και το φιλικό με τη Βάτενς, μεταφέρθηκε ο Παναγιώτης Ρέτσος μετά το σοβαρό τραυματισμό του στο κεφάλι (ΔΙΑΒΑΣΤΕ ΕΔΩ). Ο νεαρός αμυντικός του Ολυμπιακού είναι καλύτερα, θα υποβληθεί στις απαιτούμενες ιατρικές εξετάσεις και θα νοσηλευθεί τουλάχιστον για απόψε στην κλινική. Μάλιστα ο διευθυντής επικοινωνίας[…]\nΑλλαγή διαιτητή στο ντέρμπι από πιο χαμηλό… ράφι!\nΕκεί που με την ΚΕΔ των Περέιρα, Μαρίν, Λίντμπεργκ νομίζαμε ότι τα έχουμε δει όλα, τελικά διαπιστώνουμε ότι δεν έχουμε δει τίποτα! Τελικά, δεν έχουν όριο ξεφτίλας! Απόδειξη ότι πάνε από το κακό στο χειρότερο, πιο ανίκανοι δεν γίνεται, είναι ότι ο Ελβετός Σάντρο Σέρερ, σύμφωνα με την ανακοίνωση της[…]


Ανασκαφή: Τα μουσεία του μέλλοντος ...ψάχνονται\nΗ Τate Liverpool είναι ο πιο δυναμικός πολιτιστικός θεσμός εκτός Λονδίνου.\nΟ διευθυντής της μιλάει στην «Κ» για τη σχέση τουρισμού και μουσείων.\nΗ επιτυχία του ήταν τόσο μεγάλη, που όχι μόνον ξεπέρασε τα εθνικά σύνορα αλλά γέννησε και έναν νέο όρο: «The Guggenheim effect».\nΣυμπυκνώνει τη δυναμική προσέλκυσης τουριστών που έφερε το Μπιλμπάο στον τουριστικό «αφρό», χάρις στο εντυπωσιακό μουσείο σε σχέδια του Φρανκ Γκέρι. Αν το να ταράξεις τα νερά ήταν εύκολο το 1997, σήμερα τα πράγματα έχουν γίνει δυσκολότερα, και έτσι τα μουσεία αλλά και οι πόλεις που τα φιλοξενούν χρειάζεται να δώσουν πολύ σκληρές μάχες για να επικρατήσουν στην «ταξιδιωτική αρένα» των προορισμών.\nΦιλοδοξώντας να δώσει σύγχρονες απαντήσεις στο ζήτημα αυτό που ξεκίνησε να ακούγεται τη δεκαετία του ’90, το συνέδριο «Μουσεία και Τουρισμός: Μια Σχέση σε Εξέλιξη» που διοργανώθηκε πριν από λίγο καιρό στην Αθήνα, από το Μουσείο Μπενάκη, την πρεσβεία των ΗΠΑ, το British Council και τη βρετανική πρεσβεία, έφερε στο φως πολλές και διαφορετικές πτυχές.\nΑπό τους ομιλητές που προσκλήθηκαν ξεχώρισε ο Φραντσέσκο Μανακόρντα, ο Ιταλός επικεφαλής της Tate Liverpool, αλλά και η Ρόζμαρι Ρέγες από την αμερικανική εταιρεία Roseworks Marketing, που μίλησαν στην «Κ».\n«Δεν μπορούμε πλέον να σκεφτούμε τις πόλεις χωρίς τα μουσεία τους και το ανάποδο», είναι οι πρώτες κουβέντες του Μανακόρντα. «Ένα ενδιαφέρον μουσειακό πρόγραμμα περιοδικών εκθέσεων σου δίνει πολύ συχνά το κίνητρο να επισκεφθείς μια πόλη, σε συνάρτηση πάντα με τα πιο μόνιμα χαρίσματά της που μπορεί να είναι η αρχιτεκτονική, η φύση, η πολιτιστική κληρονομιά», λέει ο Ιταλός που παρακολούθησε στενά το Τορίνο να εξελίσσεται από την αποβιομηχάνιση σε αξιόλογο τουριστικό πόλο χάρις στην επένδυση στον πολιτισμό. Το ίδιο έχει κάνει και το Λίβερπουλ, στο οποίο σήμερα ζει και εργάζεται, και το οποίο μεταμορφώθηκε εν πολλοίς όταν έγινε Πολιτιστική Πρωτεύουσα της Ευρώπης το 2008.\nΟ Μανακόρντα ανήκει στη νέα γενιά Ευρωπαίων διευθυντών σε μεγάλα μουσεία, που κάνουν διεθνή καριέρα και βλέπουν διαφορετικά το θέμα του κοσμοπολιτισμού και του τουρισμού: «Η εμπειρία και η τεχνογνωσία δεν έχουν να κάνουν με τη χώρα καταγωγής και σήμερα είναι τόσο σημαντικές όσο το να ξέρει ένας επικεφαλής μουσείου τι συμβαίνει στην πολιτική σκηνή μιας χώρας». Συμπληρώνει ότι το να ηγείται κανείς ενός πολιτιστικού θεσμού της ευρωπαϊκής περιφέρειας του δίνει πολύ μεγαλύτερο περιθώριο να πειραματιστεί για να γίνει ελκυστικός στους ξένους επισκέπτες.\nΌπως και ο Μανακόρντα έτσι και η Ρόζμαρι Ρέγες, δίνει έμφαση στη συνεργασία των φορέων μεταξύ τους: «Σε μια δύσκολη οικονομική συγκυρία, όπως η σημερινή, η σύμπνοια των μουσείων και τα κοινά πρότζεκτ όχι μόνον εξοικονομούν χρήματα, αλλά μπορούν και να αυξήσουν την ακτινοβολία τους. Ειδικά τα ευρωπαϊκά μουσεία, που έχουν κύριο χρηματοδότη το κράτος ή τον δήμο και όχι τους ιδιώτες, όπως στην Αμερική, είναι καλό να σχηματίζουν δίκτυα και να διοργανώνουν μαζί δράσεις, κάτι που θα τονώσει και το τουριστικό τους προφίλ», λέει στην «Κ».\nΣύμφωνα πάντα με την ειδική του πολιτιστικού μάρκετινγκ, ο μεγαλύτερος ανταγωνιστής των μουσείων στον τουρισμό είναι άλλα αξιοθέατα που μπορεί να είναι πιο δημοφιλή και πιο γνωστά. Επίσης, το κόστος της εισόδου σε ένα μουσείο πάντα παίζει ρόλο, καθώς πολλοί τουρίστες είναι οικονομικά συντηρητικοί και θα θελήσουν να ξοδέψουν λιγότερα χρήματα.\nΗ Ρόζμαρι Ρέγες υπογραμμίζει πάντως ότι ο σύγχρονος ταξιδιώτης βλέπει τα πάντα μέσα από το πρίσμα της θήρευσης νέων εμπειριών και έτσι η περιοδεία στα μουσεία πρέπει να είναι όχι μόνον επιμορφωτικό αλλά και ένα ευχάριστο βίωμα. Πολύ μεγάλη σημασία έχουν τα προγράμματα των μουσείων που είναι σχεδιασμένα για ολόκληρη την οικογένεια και που έχουν ένα χαρακτήρα διάδρασης με τα εκθέματα. «Ζούμε στην εποχή όπου οι ταξιδιώτες καθορίζουν από μόνοι τους το πρόγραμμά τους μέσω ατομικού booking. Το να δουν πώς αισθάνονται οι ντόπιοι, να κάνουν οι ίδιοι ένα έργο τέχνης –και όχι μόνο να το δουν– έχει επίσης τεράστια σημασία», λέει η Ρέγες ως συμπέρασμα για τις προτεραιότητες που πρέπει να έχει ένα μουσειακό ίδρυμα σήμερα.\nΕτικέτες Μουσεία, Μουσειολογία, Συνέδριο


Διαθέσιμα στο Kickstarter τα "αρχαιοελληνικά" ρολόγια της Igemon - Startupper.gr\nYou are at:Home»NEWS»Διαθέσιμα στο Kickstarter τα «αρχαιοελληνικά» ρολόγια της Igemon\nΔιαθέσιμα στο Kickstarter τα «αρχαιοελληνικά» ρολόγια της Igemon\nBy Newsroom on 12/07/2019 NEWS, VipNews\nΗ εταιρία Igemon δημιούργησε ένα ρολόι με αρχαία ελληνική αρίθμηση «με στόχο έχει να κάνει αυτόν που το φοράει ξεχωριστό».\nΤο όνομα της εταιρείας προέρχεται από την αρχαία ελληνική λέξη «Ηγεμών» και σημαίνει αυτός που πρωτεύει και αποτελεί παράδειγμα για τους άλλους. Αυτός είναι ο συμβολισμός που κρύβεται πίσω από τις δημιουργίες της εταιρείας και επιθυμία της είναι να φέρει τις αξίες της αρχαίας Ελλάδας στον σύγχρονο καταναλωτή.\nΌραμα της εταιρίας Igemon είναι η δημιουργία διάφορων συλλογών, εμπνευσμένων από την μυθολογία και τον πολιτισμό της αρχαίας Ελλάδας. Πρόκειται για μια καινούρια εταιρεία που ως στόχο έχει την εδραίωσή της στον χώρο των ρολογιών χειρός.\nΗ προβολή της πρώτης συλλογής, Igemon Classic Collection, έγινε στις 09-07-2019. Έχει ξεκινήσει με προαγορές, μέσω της πλατφόρμας του Kickstarter,που θα διαρκέσουν 30 ημέρες. Μετά την περίοδο των τριάντα ημερών ολόκληρη η συλλογή θα είναι διαθέσιμη στο καταναλωτικό κοινό, στο ηλεκτρονικό κατάστημα της εταιρείας Igemon.\nIgemon Kickstarter Ηγεμών Ρολόι


Διέξοδος μόνο με πάλη για την ανατροπή του συστήματος | Η Εφημερίδα των Συντακτών\nΟ γ.γ. γραμματέας του ΚΚΕ, Δ. Κουτσούμπας\nΣτην «αντικαπιταλιστική - αντιμονοπωλιακή πάλη για την ανατροπή του σάπιου συστήματος» βλέπει το ΚΚΕ τη διέξοδο προς το συμφέρον των λαών και για την αντιμετώπιση φαινομένων που χαρακτηρίζουν την παρούσα κατάσταση, όπως «φτώχεια, ανεργία, ιμπεριαλιστικός πόλεμος, προσφυγιά, αναγκαστική μετανάστευση», σύμφωνα με ανακοίνωση της Κ.Ε. του κόμματος «για τις τρέχουσες οικονομικές και πολιτικές εξελίξεις».\nΣτα επτά σημεία της ανακοίνωσης της Κ.Ε. του ΚΚΕ αναλύονται οι εσωτερικές και διεθνείς εξελίξεις και διατυπώνεται η εκτίμηση ότι μεγαλώνουν οι αντιθέσεις για το μέλλον της Ε.Ε. και της ευρωζώνης, αλλά και σε παγκόσμιο επίπεδο.\nΣτο εσωτερικό πεδίο το ΚΚΕ διαπιστώνει δυσκολία της κυβέρνησης ΣΥΡΙΖΑ-ΑΝ.ΕΛΛ. να ολοκληρώσει τις μνημονιακές της υποχρεώσεις ενώ παράγοντα σ' αυτή τη δυσκολία θεωρεί και «τη στάση των άλλων αστικών κομμάτων που δεν στηρίζουν ανοιχτά τα μέτρα της κυβέρνησης».\nΓια τη Ν.Δ. το ΚΚΕ εκτιμά ότι «υπό τη νέα ηγεσία της, προσπαθεί να αναδειχτεί σε αξιόπιστη λύση αστικής διακυβέρνησης, εξασφαλίζοντας τη στήριξη βασικών τμημάτων του κεφαλαίου, αλλά και της Ε.Ε.».\nΤο ΚΚΕ, όμως, πιστεύει ότι «τα αστικά επιτελεία προτιμούν η κυβέρνηση ΣΥΡΙΖΑ-ΑΝ.ΕΛΛ. να “κλείσει” την “αξιολόγηση”, να ολοκληρώσει το πακέτο αναδιαρθρώσεων, αλλά ταυτόχρονα προετοιμάζονται και για άλλα πολιτικά ενδεχόμενα, όπως εκλογές ή νέα κυβέρνηση ευρύτερης κομματικής αποδοχής από την παρούσα Βουλή».\nΣτη βάση αυτών των εκτιμήσεων η Κ.Ε. θεωρεί ότι το ΚΚΕ πρέπει να εντείνει την ιδεολογική, πολιτική, οργανωτική του ετοιμότητα και δράση και καλεί «το εργατικό και λαϊκό κίνημα, τους νέους και τις νέες των λαϊκών δυνάμεων σε επαγρύπνηση και αγωνιστική αντιμονοπωλιακή - αντικαπιταλιστική δράση».\nΑΝΤΙΠΟΛΙΤΕΥΣΗ 11.05.2016, 06:11\n«Ρεσιτάλ εξαπάτησης και αθλιότητας»\nΤο ΚΚΕ θεωρεί ότι «οι πανηγυρισμοί της κυβέρνησης για την “ελάφρυνση” του χρέους, μέσω επιμήκυνσης μετά το 2018, οι υποσχέσεις για ανάκαμψη, το νέο success story, α λα Τσίπρα αυτή τη φορά, είναι το δόλωμα για...


zoornalistas: Πότε θα εκδικαστεί η υπόθεση της Ναυτεμπορικής\nΝωρίτερα, όπως όλα δείχνουν και συγκεκριμένα στις 23 Φεβρουαρίου θα εκδικαστεί η τριτανακοπή που έχουν καταθέσει και μέλη της οικογένειας Αθανασιάδη για την ιστορική Ναυτεμπορική. Έπειτα.. από αίτημα της Εurobank η εκδίκαση δεν θα γίνει τέλος Οκτωβρίου, όπως ήταν αρχικά προγραμματισμένο, προκειμένου ο διαγωνισμός για την πώληση σημάτων, εξοπλισμού και ακινήτων να πραγματοποιηθεί στις 5 Μαρτίου.\nΜέσα στην τρέλα, μου λένε, είναι το Μ.Μ. (Μέγαρο Μαξίμου) όχι τόσο για τα κρούσματα της πανδημίας (αυτό το ανέμεναν, εξ ου και το κλείσιμο των καταστημάτων) όσο με τους λοιμωξιολόγους. Βλέπετε, τα μέλη της επιτροπής των «σοφών» της πανδημίας αλλά και γενικώς οι «σχετικοί» με τις λοιμώξεις ιατροί είναι στα φόρτε τους αυτή την περίοδο. Κάθε μέρα πετάνε από… κανάρα σε κανάρα ή μάλλον από κανάλι σε κανάλι και στα ρεπό τους βγαίνουν και σε κανένα ραδιοφωνάκι. Οπότε, κάτι πρέπει να πουν και, ως γνωστόν, όταν μιλάς πολύ λες και αρκετές (έως πάμπολλες) μπούρδες.\nΤρέλανε το σύμπαν Κυριακή βράδυ ο γνωστός καθηγητής – λοιμωξιολόγος σε δελτίο ειδήσεων με τη μετάλλαξη της Νότιας Αφρικής «που δεν την πιάνουν τα εμβόλια» γιατί, βλέπετε, μόλις είχε εμφανιστεί η μετάλλαξη αυτή στη Θεσσαλονίκη και έτρεχε σαν το άλογο ο Χαρδαλιάς. Ενοχλημένος είναι ακούω (όρκο δεν παίρνω) ακόμα και ο ίδιος ο Μητσοτάκης γιατί, σου λέει, δεν μπορούμε να κάνουμε διαχείριση της κρίσης μέσα από την ανάγκη του καθένα να λέει την άποψή του στα κανάλια.\n- από το Dark Room του newmoney


Καιρός – Άνοδος της θερμοκρασίας – Από το βράδυ βροχές στα δυτικά - ΣΥΝΕΙΔΗΣΗ\nΣΥΝΕΙΔΗΣΗΕλλαδαΚαιρός – Άνοδος της θερμοκρασίας – Από το βράδυ βροχές στα δυτικά\nΚαιρός – Άνοδος της θερμοκρασίας – Από το βράδυ βροχές στα δυτικά\n21 Νοέ 2021 09:17 21 Νοέ 2021 ΣΥΝΕΙΔΗΣΗ Ελλαδα, Κοινωνικα Νεα\nΓενικά αίθριος καιρός προβλέπεται ;σήμερα και άνοδος θερμοκρασίας στις περισσότερες περιοχές της χώρας ωστόσο από το βράδυ αναμένονται τοπικές βροχές στα δυτικά της χώρας.\nΆνοδος της θερμοκρασίας – Από το βράδυ βροχές στα δυτικά\nΗ ορατότητα τις πρωινές και βραδινές ώρες θα είναι κατά τόπους περιορισμένη κυρίως στα δυτικά.\nΑνεμοι: Από βόρειες διευθύνσεις 3 με 4 μποφόρ και βαθμιαία μεταβλητοί ασθενείς.\nΚαιρός: Γενικά αίθριος. Από το απόγευμα θα αναπτυχθούν νεφώσεις και το βράδυ θα σημειωθούν τοπικές βροχές κυρίως στο Ιόνιο.\nΑνεμοι: Μεταβλητοί ασθενείς και στο Ιόνιο βόρειοι έως 4 μποφόρ. Από το μεσημέρι θα στραφούν σε νότιους νοτιοδυτικούς 3 με 4 και στο Ιόνιο τοπικά 5 μποφόρ.\nΚαιρός: Γενικά αίθριος με λίγες τοπικές νεφώσεις τις πρωινές ώρες κυρίως στα νότια.\nΑνεμοι: Από βόρειες διευθύνσεις 4 με 5 και στα νότια τοπικά 6 μποφόρ με εξασθένηση. Από το απόγευμα νότιοι 3 με 4 μποφόρ.\nΑνεμοι: Από βόρειες διευθύνσεις 5 με 6 μποφόρ με εξασθένηση. Από το βράδυ νότιοι νοτιοδυτικοί 3 με 4 μποφόρ.\nΑνεμοι: Από βόρειες διευθύνσεις 4 με 5 και από το απόγευμα μεταβλητοί 3 με 4 μποφόρ.\nΑνεμοι: Από βόρειες διευθύνσεις 4 με 5 μποφόρ με εξασθένηση. Από το απόγευμα νότιοι 3 με 4 μποφόρ.\nΑνεμοι: Από βόρειες διευθύνσεις 4 με 5 μποφόρ με εξασθένηση. Από το απόγευμα θα στραφούν σε νότιους 3 με 4 μποφόρ.\nΑνεμοι: Βόρειοι 3 με 4 και βαθμιαία νότιοι με την ίδια ένταση.\nΚαταιγίδες τη Δευτέρα\nΑνεμοι: Οι άνεμοι θα πνέουν από νότιες διευθύνσεις 3 με 5 και βαθμιαία στα πελάγη έως 6 μποφόρ.\nΔήμος Αγρινίου: Νέα μέτρα covid – Και με security o έλεγχος των πιστοποιητικών


Σύγκληση του Συμβουλίου των Πολιτικών Αρχηγών ζήτησε από τον Μητσοτάκη ο Βελόπουλος (video)\n23-07-2020 - 19:38μμ\n«Για μας στην Ελληνική Λύση είναι άποψη ζωής να πιστεύουμε ότι ομονοούντες οι Έλληνες έχουν τα ισχυρότερα τείχη. Αυτό είπαμε στον πρωθυπουργό. Ζητάμε εθνική ομοψυχία από όλους, και επισημάναμε συγκεκριμένα πράγματα που μας προβληματίζουν. Ζητήσαμε την σύγκληση του Συμβουλίου των Πολιτικών Αρχηγών και επιμένουμε σε αυτό για να βρούμε τις κόκκινες γραμμές της χώρας», δήλωσε ο πρόεδρος της Ελληνικής Λύσης Κυριάκος Βελόπουλος μετά τη συνάντηση με τον πρωθυπουργό Κυριάκο Μητσοτάκη.\n«Επισημάναμε στον πρωθυπουργό, ότι θα πρέπει να συγκληθεί το ΚΥΣΕΑ για να δούμε και τους κανόνες εμπλοκής της χώρας. Ευγενικά ζήτησα από την Πρόεδρο της Δημοκρατίας η αυριανή εκδήλωση, να μην γίνει, η ημέρα για μας είναι πολύ σημαντική επειδή μετατρέπεται η Αγία Σοφία σε τζαμί. Επίσης τονίσαμε ότι για μας η ΑΟΖ με την Κύπρο έπρεπε να έχει γίνει χθες. Εάν τουρκικό πλοίο τολμήσει να παραβιάσει την ελληνική υφαλοκρηπίδα κατά την δική μας άποψη αυτό σημαίνει casus belli και βύθιση του», ανέφερε ο κ. Βελόπουλος και πρόσθεσε:\n«Είπαμε στον πρωθυπουργό στο ημίωρο που κράτησε η συνάντηση και τον ευχαριστώ γι’ αυτό, ότι πρέπει η Ελλάδα να λάβει αντίμετρα κατά της Τουρκίας».\nΚλείνοντας θέλω να πω πως ο ελληνικός λαός πρέπει να είναι σίγουρος για τον ελληνικό στρατό. Ο Στρατός είναι έτοιμος. Εθνική ομοψυχία χρειάζεται και να είμαστε πανέτοιμοι γι αυτά που έρχονται. Ευχόμαστε να μην συμβούν τα χειρότερα αλλά οι Έλληνες ενωμένοι ποτέ δεν είναι νικημένοι», κατέληξε ο πρόεδρος της Ελληνικής Λύσης.


Τρομοκρατούν και με «χαράτσια» οι τζιχαντιστές - Newpost.gr\nΤρομοκρατούν και με «χαράτσια» οι τζιχαντιστές\nΣε 75 εκατ. ευρώ το μήνα ανέρχονται τα έσοδα του αυτοαποκαλούμενου Ισλαμικού Κράτους στις περιοχές που ελέγχει.\nΔημοσίευση 7 Δεκεμβρίου 2015, 19:05 / Ανανεώθηκε 7 Δεκεμβρίου 2015, 21:50\nΣε 75 εκατ. ευρώ το μήνα ανέρχονται τα έσοδα του αυτοαποκαλούμενου Ισλαμικού Κράτους στις περιοχές που ελέγχει, το οποίο ωστόσο καταφεύγει στην υπερφορολόγηση για να ισοσκελίσει τον προϋπολογισμό του.\nΣύμφωνα με τον οργανισμό IHS, περίπου το 50% των εισοδημάτων της τζιχαντιστικής οργάνωσης προέρχεται από την φορολογία που επιβάλλει και το 43% από την πώληση πετρελαίου και αερίου, έναν τομέα ωστόσο που έχει αποδυναμωθεί λόγω των βομβαρδισμών που διεξάγουν ο διεθνής συνασπισμός κατά των τζιχαντιστών και η Ρωσία.\nΟ IHS απαριθμεί 6 βασικές πηγές εισοδημάτων του Ισλαμικού Κράτους:\nΠαραγωγή και διακίνηση πετρελαίου και αερίου.\nΦορολόγηση των εμπορικών δραστηριοτήτων στις περιοχές που ελέγχει.\nΔήμευση εδαφών και περιουσιών, εμπόριο ναρκωτικών και αρχαιοτήτων.\nΕγκληματικές δραστηριότητες όπως ένοπλες ληστείες ή απαγωγές με στόχο την καταβολή λύτρων.\nΕκμετάλλευση των κρατικών επιχειρήσεων.\nΣύμφωνα με το ινστιτούτο, το Ισλαμικό Κράτος πλέον δεν εξαρτάται από τις δωρεές των εύπορων ιδιωτών, ιδίως από τον Κόλπο, σε αντίθεση με την Αλ Κάιντα.


Νέα | Tα νέα must-haves για αψεγάδιαστο μακιγιάζ! | Όμορφα Μυστικά της Βίκυς Χατζηβασιλείου\nH GOSH COPENHAGEN παρουσιάζει τα νέα must-haves για αψεγάδιαστο μακιγιάζ!\nΤο νέο PRIMER PLUS+ PORE & WRINKLE MINIMIZER, κάνει λιγότερο ορατές τις λεπτές γραμμές και τις ρυτίδες του προσώπου, δημιουργώντας την τέλεια ματ βάση για το μακιγιάζ. Είναι κατάλληλο για όλους τους τύπους επιδερμίδας και αποτελεί το μυστικό για ένα αψεγάδιαστο μακιγιάζ, που μένει αναλλοίωτο καθ’ όλη τη διάρκεια της ημέρας.\nMiniporyl: Το MiniporylTM είναι συστατικό το οποίο προέρχεται από το λουλούδι «κόκκινο τριφύλλι» και λειτουργεί ως «ελαχιστοποιητής» πόρων, ειδικά σχεδιασμένος για να εξισορροπεί τις συνθήκες εκείνες στις οποίες οφείλεται η αύξηση των πόρων. Με περιεχόμενο βιοδραστικής πολυφαινόλης Biochanin A, το MiniporylTM δρα άμεσα, αποτελεσματικά και ταυτόχρονα σε διάφορους βιολογικούς στόχους με σκοπό την βελτιωμένη όψη της επιδερμίδας: Ρυθμίζει την παραγωγή σμήγματος και μειώνει το μέγεθος των πόρων.\nMatrixyl® MorphomicsTM by Sederma: έχει αντιρυτιδική & αντιγηραντική δράση. Είναι ένας νέος τρόπος καταπολέμησης των ρυτίδων & ιδιαίτερα των κάθετων γραμμών οι οποίες δίνουν μία έκφραση θλίψης στο πρόσωπο. Το αποτέλεσμα; Ορατή & σημαντική μείωση εμφάνισης των κάθετων γραμμών μετά από μόλις 6 εβδομάδες. Το πρόσωπο αποκτά άμεσα χαρούμενη όψη.\n• Καλύπτει τους πόρους & τις βαθιές γραμμές • Αψεγάδιαστο & ματ φινίρισμα\n• Ιδανικό για λιπαρές επιδερμίδες\nΠ.Λ.Τ: € 14.90\nΤο νέο CONCEALER HIGH COVERAGE σε υγρή μορφή είναι το must-have προϊόν για κάθε νεσεσέρ. Αποτελεί ένα προϊόν πολλαπλής εφαρμογής εφόσον μπορεί να χρησιμοποιηθεί για να καλύψει τα σημάδια της ακμής, τους μαύρους κύκλους κάτω από τα μάτια αλλά και ως προϊόν λάμψης/highlighting. Επιλέγοντας την κατάλληλη απόχρωση για την επιδερμίδα σας μπορείτε να αναδείξετε την πιο εντυπωσιακή πλευρά του εαυτού σας.\nΤο CONCEALER HIGH COVERAGE χαρίζει αψεγάδιαστο αποτέλεσμα μεγάλης διάρκειας και είναι ιδανικό για όλους τους τύπους επιδερμίδας. Παρέχει πλήρη κάλυψη και κρύβει τις ατέλειες και τα σημάδια κόπωσης. Γεμίζει τις λεπτές γραμμές του προσώπου και διορθώνει τις δυσχρωμίες, ενώ ταυτόχρονα διατηρεί την επιδερμίδα ενυδατωμένη και λαμπερή.\n• Καλύπτει ατέλειες & τατουάζ\n• Κρύβει τους μαύρους κύκλους\n• Καλύπτει τις λεπτές γραμμές & τις ρυτίδες • Δεν δημιουργεί «γραμμές»\n• Λαμπερό & αψεγάδιαστο αποτέλεσμα\n• Δεν περιέχει αρώματα τα και parabens\nΔΙΑΘΕΣΙΜΟ ΣΕ 3 ΑΠΟΧΡΩΣΕΙΣ\nΠ.Λ.Τ: € 10.90\nΤο νέο X-CEPTIONAL WEAR FOUNDATION έχει μια μοναδικά ελαφριά και βελούδινη υφή. Προσφέρει ενυδάτωση και παράλληλα μέτρια και φυσική κάλυψη. Είναι ένα foundation μεγάλης διάρκειας το οποίο μειώνει τις ατέλειες ενώ παράλληλα χαρίζει ένα όμορφο ματ φινίρισμα και βοηθά στη φυσική διαδικασία αναγέννησης της επιδερμίδας για πιο αναζωογονημένη και λαμπερή όψη. .\nΜε εξαιρετική σύνθεση που περιέχει το ενεργό συστατικό Onopordum Acanthium, δραστική ουσία που διεγείρει τη φυσική αναδόμηση/αποκατάσταση της ξηρής και ταλαιπωρημένης επιδερμίδας. Παράλληλα, περιέχει βιταμίνη Ε η οποία καταπολεμά την εμφάνιση των ελεύθερων ριζών και αφήνει την επιδερμίδα ενυδατωμένη.\n• Μέτρια κάλυψη\n• Φυσικό ματ φινίρισμα\n• Περιέχει βιταμίνη Ε\nΔΙΑΘΕΣΙΜΟ ΣΕ 6 ΑΠΟΧΡΩΣΕΙΣ\nΠ.Λ.Τ: € 15.90


Πρόληψη ατυχημάτων και τραυματισμών στο νερό - oraiokastro 24 Η ενημέρωση δεν έχει ώρα\nΓιατί με κλείνεις κ. Χαρδιαλιά; Ερωτήματα εστιάτορα απο τη Θεσσαλονίκη\nΠνιγμός γυναίκας στα νερά της Ποτίδαιας\nΑναλυτικά ο καιρός τον Δεκαπενταύγουστο\nΆλλαξε πάλι πορεία το «Oruc Reis» — παρακολουθείται συνεχώς από τις…\nΚορονοϊος: 254 νέα κρούσματα 2 νέοι θάνατοι Χάρτης εντοπισμούς\nΑρχική Real life ΥΓΕΙΑ-ΨΥΧΟΛΟΓΙΑ Πρόληψη ατυχημάτων και τραυματισμών στο νερό\nΠρόληψη ατυχημάτων και τραυματισμών στο νερό\n7 Ιουλίου 2019, 1:00 μμ\nO πνιγμός αποτελεί σοβαρό πρόβλημα υγείας παγκοσμίως. Καταγεγραμμένα, ένας άνθρωπος χάνει τη ζωή του από πνιγμό κάθε 90 δευτερόλεπτα στον πλανήτη. Η Ελλάδα κατέχει την 6η θέση στην Ευρωπαϊκή Ένωση των 28 κρατών-μελών και την 39η μεταξύ 116 χωρών (Παγκόσμιος Οργανισμός Υγείας 2014). Σε κάθε θανατηφόρο κρούσμα, αντιστοιχούν 4-20 μη θανατηφόροι πνιγμοί με δυσμενείς και δυνητικά μακροχρόνιες συνέπειες όχι μόνο στην υγεία αλλά και με σοβαρές οικονομικές και κοινωνικές επιπτώσεις στον πάσχοντα, στην οικογένειά του, στους υπεύθυνους λουτρικών εγκαταστάσεων και στους ναυαγοσώστες. Ο πνιγμός είναι η κορυφή του παγόβουνου των τραυματισμών εντός/εκτός νερού.\nΗ προστασία της ανθρώπινης ζωής είναι ευθύνη όλων.\nΟ Εθνικός Οργανισμός Δημόσιας Υγείας, στο πλαίσιο της προάσπισης της Δημόσιας Υγείας ενημερώνει τους πολίτες ως προς τους βασικούς κανόνες ασφαλείας μέσα και γύρω από το νερό:\nΜΕΤΡΑ ΠΡΟΛΗΨΗΣ ΤΡΑΥΜΑΤΙΣΜΩΝ\nΚολύμβηση κατά προτίμηση σε πρωινές ή απογευματινές ώρες σε λουτρικές εγκαταστάσεις με ναυαγοσωστική φύλαξη.\nΚολύμβηση παράλληλα με την ακτή. Πνιγμοί συμβαίνουν κατά 90% στα πρώτα 10μ, κατά 55% στα 3μ, και σπάνια μετά τα 50μ από την ακτή.\nΚολύμβηση 3 ώρες μετά το φαγητό και ποτέ έχοντας καταναλώσει αλκοόλ.\nΚολύμβηση σε λουτρικό χώρο που είναι οριοθετημένος από σημαδούρες.\nΑποφυγή βουτιών με το κεφάλι σε άγνωστα νερά.\nΑποφυγή επικίνδυνων παιχνιδιών (κράτημα της αναπνοής κτλ)\nΤήρηση όλων των κανόνων ασφαλείας κατά τη χρήση θαλάσσιου εξοπλισμού και τη συμμετοχή σε αθλητικές δραστηριότητες στο νερό.\nΗ υπερεκτίμηση των δυνάμεων μπορεί να αποβεί μοιραία.\nΣυστηματική επιτήρηση παιδιών από γονείς/κηδεμόνες. Ο πνιγμός είναι σιωπηλός.\nΑν το παιδί ήταν στο νερό και παρατηρηθεί δυσκολία στην αναπνοή, πόνος στο στήθος, ασυνήθιστη συμπεριφορά, νωθρότητα, έντονη υπνηλία, επίμονος βήχας, ευερεθιστότητα, τότε θα πρέπει να αναζητηθεί ιατρική βοήθεια και αξιολόγηση.\nΠροστασία από τον ήλιο (κατανάλωση νερού και χυμών, χρήση αντηλιακού, καπέλου, ένδυση με μακρυμάνικα ανοιχτόχρωμα ρούχα και παραμονή σε σκιερά και δροσερά μέρη).\nΠροηγούμενο άρθροΠού θα κυμανθούν οι Βάσεις 2019 σε 40 περιζήτητα Τμήματα\nΕπόμενο άρθροΤι έχει γίνει σαν σήμερα πριν απο πολλά χρόνια\nΤρίτος νεκρός από τον ιό του Δυτικού Νείλου\nΑνάκληση πλαστικής κουτάλας απο τον Ε.Φ.Ε.Τ.\n14 Αυγούστου 2020, 10:53 μμ\n14 Αυγούστου 2020, 9:05 μμ\nΆλλαξε πάλι πορεία το «Oruc Reis» — παρακολουθείται συνεχώς από τις...\n14 Αυγούστου 2020, 8:32 μμ


Ενοχλημένος ο Ράσελ Κρόου για τις κακές θέσεις στο Αυστραλία-ΗΠΑ! (vid) – Basketworld.net\nBasketworld.net > News > ΠΑΡΑΣΚΗΝΙΑ > Viral > Ενοχλημένος ο Ράσελ Κρόου για τις κακές θέσεις στο Αυστραλία-ΗΠΑ! (vid)\nΟ Ράσελ Κρόου πλήρωσε 1.500 δολάρια Αυστραλίας για να βρίσκεται σχετικά κοντά στο παρκέ του αχανούς Marvel Stadium και να παρακολουθήσει τη φιλική αναμέτρηση με τις ΗΠΑ, ωστόσο εξέφρασε την απογοήτευσή του λόγω της άσχημης θέας που είχε.\nΟ διάσημος Αυστραλός ηθοποιός επαίνεσε μάλιστα όσους έμειναν στο σπίτι τους για να δουν τον αγώνα από την τηλεόραση!\nΔείτε το σχετικό video… διαμαρτυρίας στην ανάρτησή του:


"Η κάθε μανούλα ξέρει και κάνει αυτό που είναι σωστό για το παιδάκι της…" - Parent coaching\nby dgounari 26 Ιουλίου, 2021\nΌσοι/ες ασχολούμαστε ως μητέρες, γονείς, επαγγελματίες με την μητρότητα και την γονεικότητα γενικά, αυτή τη φράση θα την συναντήσουμε συχνά.\nΧρησιμοποιείται για να κλείσουν διαφωνίες ομαλά και να αλλάξουμε συζήτηση.\nΑναφέρεται επίσης πολύ συχνά από διάσημες «μαμαδό – influencer» ως απάντηση σε σχόλια άλλων μαμάδων.\nΜπορούμε να το ακούσουμε και όταν προσπαθούμε να συμπαρασταθούμε σε μία μητέρα, η οποία έχει δεχθεί κριτική για κάποια επιλογή/απόφασή της.\nΌταν την συναντάω, ξεπηδάει από μέσα μου με ορμή:\nΑλήθεια τώρα, η κάθε μανούλα ξέρει και κάνει αυτό που είναι σωστό για το παιδάκι της; (με ένα μεγάλο ερωτηματικό!).\nΗ φράση μοιάζει να λέγεται ως αντίδοτο στις ενοχές μας, τις οποίες δεν νομίζω να υποστηρίζει και αποτελεσματικά. Αντίθετα, ορισμένες φορές έχει έναν ρόλο αποπροσανατολιστικό, σαν να κόβει μια διαδρομή εσωτερικής αναζήτησης βιαστικά.\nΥπάρχουν γυναίκες που πράγματι μπορούν να ανταποκρίνονται στις ανάγκες των παιδιών τους με μεγαλύτερη ευκολία. Αλλά ακόμα κι αυτό, – η ανταπόκριση στις ανάγκες – αποτελεί θέμα προς συζήτηση για μια σημαντική μερίδα γονέων (πόσο; όρια; κτλ.).\nΗ φράση αισθάνομαι ότι μας στέλνει πίσω στα καβούκια μας, στα κλειστά μας κουτιά, στις πονεμένες (όταν υπάρχουν) διαδρομές, στην μοναξιά μας.\nΜπορούμε να μάθουμε να διαφωνούμε. Να ανοίγουμε τη συζήτηση με σεβασμό στις επιλογές των άλλων, με κατανόηση και ενσυναίσθηση στις αφετηρίες της κάθε μιας. Αφετηρίες που εκ των πραγμάτων στενεύουν τις επιλογές. Μπορούμε να προσπαθούμε να συμβάλλουμε στην εκπαίδευση ώστε να μειώνεται η ανισότητα, η παραπληροφόρηση. Μπορούμε να ακούμε.\n«Η κάθε μανούλα δεν ξέρει τι είναι το καλύτερο για το παιδί της». Γιατί αν το ήξερε θα είμασταν μία πολύ διαφορετική κοινωνία.\nΟι περισσότερες μητέρες προσπαθούν να κάνουμε το καλύτερο για το παιδί τους. Και αυτό ορισμένες φορές είναι αρκετό. Άλλες πάλι όχι.\nΟ γιος μου μεγαλώνει. Και οι συζητήσεις μας γίνονται πιο απαιτητικές. Προσπαθώ να κάνω ότι καλύτερο, αλλά αν δεν αναρωτηθώ ποιο είναι αυτό…μάλλον δε φτάσει η προσπάθεια μου. Το ίδιο θέλω και για εκείνον.\nΑς αφήσουμε τις μοναχικές βεβαιότητες, ας αναρωτιόμαστε για αυτό που γνωρίζουμε μαζί με άλλες μητέρες.\nΝα μην κρυβόμαστε πια… Γιορτή της Μητέρας\nΠροσδοκίες – βαρίδια, παιδιά μπαλόνια\nΑπευαισθητοποίηση στη βία\nΗ μητρότητα σαν διάλειμμα από τη ζωή;\nΜωρομάντιλα για γονείς…Γονείς για μωρομάντηλα\nΙστορικό Επιλέξτε μήνα Μάιος 2022 Μάρτιος 2022 Φεβρουάριος 2022 Ιανουάριος 2022 Δεκέμβριος 2021 Νοέμβριος 2021 Οκτώβριος 2021 Σεπτέμβριος 2021 Αύγουστος 2021 Ιούλιος 2021 Ιούνιος 2021 Μάιος 2021 Απρίλιος 2021 Μάρτιος 2021 Φεβρουάριος 2021 Ιανουάριος 2021 Δεκέμβριος 2020 Νοέμβριος 2020 Οκτώβριος 2020 Σεπτέμβριος 2020 Ιούνιος 2020 Μάιος 2020 Απρίλιος 2020 Μάρτιος 2020 Ιανουάριος 2020 Οκτώβριος 2019 Σεπτέμβριος 2019 Αύγουστος 2019 Ιούλιος 2019 Ιούνιος 2019\n© All Right Reserved 2022 Parent coaching


Τα λόγια του Πέδρο Μαρτίνς μετά τον πρώτο ημιτελικό με τον ΠΑΟΚ εκτός έδρας.\nΌσα δήλωσε ο Πέδρο Μαρτίνς στην κάμερα της Cosmote:\n«Ήταν ενδιαφέρουσα η αντίδραση των παικτών μας. Είχαμε σε αρκετά σημεία του παιχνιδιού τον έλεγχο και την συγκέντρωση που έπρεπε. Είμαι ικανοποιημένος από την αντίδραση και τη συμπεριφορά των παικτών. Είναι ένας ανοικτός γύρος και έχουμε βάλει σε ανησυχία τον ΠΑΟΚ. Δεν περιμέναμε ότι θα κρινόταν κάτι από το πρώτο ματς. Η πρόθεσή μας ήταν να κερδίσουμε. Από τη στιγμή που δεν κερδίσαμε, είναι εντάξει το αποτέλεσμα. Θέλουμε στο γήπεδό μας να πάρουμε τη νίκη, γιατί η πρόθεσή μας είναι να βρεθούμε στον τελικό».


ΣΥΛΛΟΓΟΣ ΤΡΙΤΕΚΝΩΝ ΠΕΡΙΦΕΡΕΙΑΣ (ΝΟΜΟΥ) ΑΤΤΙΚΗΣ: 04/01/2012 - 05/01/2012\nΠΑΣΧΑΛΙΝΕΣ ΔΙΑΚΟΠΕΣ ΤΡΙΤΕΚΝΩΝ\nΕνημερώνουμε τα μέλη του Συλλόγου Τριτέκνων Νομού Αττικής, ότι τα γραφεία μας λόγω των πασχαλινών διακοπών δεν θα λειτουργούν από Μεγάλη Δευτέρα 9/4/2012 έως και Κυριακή του Θωμά 22/4/2012.\nΤα μόνα γραφεία που θα λειτουργήσουν για να εξυπηρετούν τα μέλη μας είναι:\n1) Την Μεγάλη Δευτέρα 9/4/2012 το κεντρικό γραφείο της Καλλιθέας.\nΗ ΕΔΡΑ και το ΚΕΝΤΡΙΚΟ γραφείο του Συλλόγου είναι στην ΚΑΛΛΙΘΕΑ στην οδό Σαπφούς 21 και Χαροκόπου σε χώρο του Δήμου Καλλιθέας, ισόγειο, δίπλα στο Χαροκόπειο Πανεπιστήμιο, και πλησίον του Ηλεκτρικού Σταθμού στάση Ταύρος. Ο Σύλλογος λειτουργεί κάθε ΔΕΥΤΕΡΑ απόγευμα 6-9 μμ. και κάθε ΠΕΜΠΤΗ απόγευμα 6-9μμ. Τηλ επικ 6932 737 727(μόνο απογευματινές ώρες μετά τις 4.30μμ) κα Μεσουρίδου Θεοκλήτη, και 6949 592286. Εξυπηρετεί ΟΛΟ ΤΟΝ ΝΟΜΟ ΑΤΤΙΚΗΣ.\n2) Την Μεγάλη Τρίτη 10/4/2012 το γραφείο στο κέντρο των Αθηνών.\nΛειτουργεί γραφείο ΣΤΟ ΚΕΝΤΡΟ ΤΗΣ ΑΘΗΝΑΣ, στην οδό Πατησίων 4 και Πανεπιστημίου, 6ος όροφος, κάθε Τρίτη πρωί 11.00- 14.00μ. Υπεύθυνος του γραφείου θα είναι ο κ Μεσουρίδης Γιάννης, τηλ επικ 6949 592286. Θα εξυπηρετεί ΟΛΕΣ ΤΙΣ ΠΕΡΙΟΧΕΣ.΄\n3) Την Πέμπτη μετά το Πάσχα 19/4/2012, το κεντρικό γραφείο της Καλλιθέας.\nH λειτουργία όλων των γραφείων του Συλλόγου μας θα ξεκινήσει κανονικά από Δευτέρα 23/4/2012.\nΤα μέλη του Διοικητικού Συμβουλίου του Συλλόγου Τριτέκνων Νομού Αττικής σας εύχονται ΄΄Καλή Ανάσταση΄΄.\nΑναρτήθηκε από ΘΕΟΚΛΗΤΗ ΜΕΣΟΥΡΙΔΟΥ ΤΡΙΤΕΚΝΟΙ στις 5:39 μ.μ. Δεν υπάρχουν σχόλια:


Η επόμενη Celine Dion είναι μόλις 10 ετών - Viral | News 24/7\nΗ εμφάνιση της ξεπέρασε τα 30 εκατομμύρια views στο YouTube. Mπήκε στη λίστα με τις καλύτερες εμφανίσεις παιδιών, στο παγκόσμιο Got Talent, ενώ είχε προκριθεί στην τελική φάση, με Golden Buzzer.\nΟ διάλογος που ακολουθεί είναι ο πιο απολαυστικός που 'χεις δει να γίνεται ποτέ σε διαγωνισμό ταλέντων. Έχει για πρωταγωνιστές τον Simon Cowell, δημιουργού και κριτή του America's Got Talent και την 10χρονη σήμερα, Celine Tam από το Χονγκ Κονγκ. Η ιστορία ξεκινά με την κουβέντα που είχε η MelB, επίσης κριτής του σόου, με τη μικρή και καταλήγει σε δάκρυα.\n-Ποιο είναι το όνομα σου και πόσων χρόνων είσαι;\nΤο όνομα μου είναι Celine και είμαι 9 χρόνων. Ήταν το όνειρο μου να εμφανιστώ στο America's Got Talent.\n-Tι θα κάνεις για εμάς σήμερα;\nΝαι, έχω μια μικρή αδελφή\nDion (δείχνει τον εαυτό της λέει Celine, δείχνει στα παρασκήνια και λέει Dion)\n-Να υποθέσω πως οι γονείς σου λατρεύουν τη Celine Dion\n-Πότε κατάλαβες ότι έχεις καλή φωνή, για τραγούδι;\nΉμουν στο αυτοκίνητο και ξαφνικά άρχισα να τραγουδώ το My Heart Will Go on και γύρισε να με δει εντυπωσιασμένος ο μπαμπάς μου\n-Ένα τραγούδι της Celine Dion\nΟ Simone Cowell διέκοψε για να πει "το έχουμε καταλάβει. Αντιληφθήκαμε Mel πως (γελάει) υπάρχει μια σύνδεση με την Celine Dion". Συνεχίζει η MelB και ρωτά την μικρή "τι μουσική σου αρέσει να ακούς;"\nΠριν απαντήσει, πετάγεται ο Cowell και λέει "Celine Dion", με την 9χρονη να λέει ναι. Η MelB επιστρέφει με το "ποιο είναι το όνειρο σου;" με τον Cowell να παρεμβαίνει πάλι και να λέει με απελπισία "να γίνει η επόμενη Celine Dion. Το πιάσαμε".\nΗ μικρή συμφωνεί με ενθουσιασμό και ο Cowell τη ρωτάει "τι θα τραγουδήσεις σήμερα;". Η 9χρονη τον κοιτά σαν να κατέβηκε εκείνη την ώρα από άλλον πλανήτη ο άνδρας απέναντι της και λέει "Celine Dion", με το κοινό να ξεσπά σε χειροκροτήματα και γέλια, πριν μαγευτεί από την ερμηνεία της μικρής.\nΠαρεμπιπτόντως, στη δεύτερη εμφάνιση της τραγούδησε το "How Am I Supposed To Live Without You" του Michael Bolton και πέρασε στην τελική φάση με Golden Buzzer. Όταν δεν προκρίθηκε στον τελικό υπήρξε... λαϊκός ξεσηκωμός, με πλήθος τηλεθεατών να ενημερώνουν πως δεν θα συντονιστούν ξανά με το πρόγραμμα.\nΗ Σελίν, η Ντιόν και οι γονείς τους\nΣτους μήνες που ακολούθησαν η Celine έκανε ουκ ολίγες εμφανίσεις σε Χονγκ Κονγκ και Κίνα, εκ των οποίων πάρα πολλές είχαν φιλανθρωπικό χρακτήρα. Ουκ ολίγοι κατηγόρησαν τον πατέρα της -και δάσκαλο φωνητικής, ο οποίος αυτοαποκαλείται "Dr. Steve"- για εκμετάλλευση και υπερέκθεση στα media, ενώ πρόσφατα το Twitter έκλεισε τη σελίδα που είχε το όνομα της. Λειτουργούν ακόμα αυτές στο Facebook, στο Instagram και στο YouTube, όπου όσοι θέλουν μπορούν να τη δουν να διαβάζει, να παίζει πιάνο, αλλά και να περνά χρόνο με τις φίλες της. Ναι, όλη της η ζωή είναι online.\nCOPYRIGHT © Wed Sep 26 13:18:23 EEST 2018 NEWS 24/7. ALL RIGHTS RESERVED.


«Εμφάνιση - απάντηση» - Footballleague News\n«Εμφάνιση - απάντηση»\nΙανουάριος 9, 2019 (18:04)\nΟ Ηλίας Κυριακίδης μίλησε για τη νοοτροπία και το πρότζεκτ της Παναχαϊκής.\nΩς απάντηση των ποδοσφαιριστών της Παναχαϊκής χαρακτήρισε ο Ηλίας Κυριακίδης τη νίκη (2-1) σε βάρος του ΠΑΟΚ στο Κύπελλο. Ο συνεργάτης του Σωκράτη Οφρυδόπουλου, μάλιστα, σημείωσε σε δηλώσεις του στον ΣΠΟΡ FM 94,6 ότι το αποτέλεσμα αυτό ήταν το σπουδαιότερο στη σύγχρονή ιστορία των Αχαιών. Αναλυτικά:\nΓια το ότι η Παναχαϊκή βελτιώνεται συνεχώς:\n«Η συγκομιδή των βαθμών ως τώρα αδικεί την εικόνα μας προς τα έξω γιατί ο τρόπος που προσεγγίζουμε παιχνίδια όπως το χθεσινό, ο κυρίαρχος ρόλος που θέλουμε να έχουμε είναι ο ίδιος. Πρέπει να παραδεχτούμε, όμως, ότι μέσα από τα παιχνίδια αυτά ωριμάζουν παιδιά που δεν έχουν ξαναπαίξει στην κατηγορία, είναι μεγάλη αλήθεια αυτό. Η συγκομιδή μας ως τώρα, όμως, δεν μας διαφημίζει».\nΓια το αν είναι πολύ να ζητάμε και να έχουμε από τα παιδιά που δεν έχουν εμπειρία:\n«Πολύ σωστά. Η ερώτηση είναι από μόνη της μια πρόταση. Αυτό που μπορούμε να κάνουμε είναι να προπονούμε τα παιδιά να φτάσουν σε αυτό το σημείο και όχι να απαιτούμε. Να τους κάνουμε να αντιληφθούν ότι κάθε στιγμή είναι εκπαίδευση. Η στιγμή που ένας ποδοσφαιριστής μας είναι στο χόρτο ,πραγματικά έχει χτυπήσει, και ζητάμε δια στόματος Οφρυδόπουλου να σηκωθεί αμέσως πάνω γιατί δεν επιθυμούμε τις καθυστερήσεις, αυτό είναι εκπαίδευση. Μιλάμε με τους ανθρώπους των ακαδημιών που συνοδεύουν τα παιδιά κι έχουν σαφή εντολή να δίνουν γρήγορα τη μπάλα. Τα παιδιά εκπαιδεύονται γύρω από αυτή τη νοοτροπία εύκολα με αυτό τον τρόπο. Τα ball boys είναι παιδιά των ακαδημιών που ίσως γίνουν επαγγελματίες ποδοσφαιριστές. Αν δεν γίνουν και βρεθούν στην κερκίδα τους έχεις εκπαιδεύσει να αντιλαμβάνονται το σωστό και πότε πρέπει να επαινέσουν».\n«Είναι η 2η σεζόν για μένα, ο Σωκράτης είναι και τις τρεις σεζόν. Οραματιστής, εμπνευστής ήταν ο Κώστας Κατσουράνης, ο οποίος δεν είχε απλά ένα έργο να οραματιστεί κάτι, έπρεπε να συσπειρώσει τους ανθρώπους γύρω του που έβαζαν τα χρήματα. Οπότε είχε δύο βάρκες. Βάζοντας τη νοοτροπία μέσα στα σχολεία, επισκεπτόμενος ο ίδιος δημοτικά σχολεία. Και μετά έπρεπε να στελεχώσει την ομάδα με ανθρώπους που έχουν την ίδια νοοτροπία. Αν εσύ δεν αντιλαμβανόσουν ως ποδοσφαιριστής τα καλά που είχες σε μία ομάδα, πώς είναι δυνατόν να ζητήσεις και να απαιτήσεις πράγματα; Αυτό που είχε ο Κώστας είναι ότι συνδύασε την αντίληψη με το υψηλό επίπεδο που είχε ο ίδιος ως ποδοσφαιριστής».\nΓια τα συναισθήματά του για το πρότζεκτ της Παναχαϊκής:\n«Δύο τέτοιες ομάδες θα είναι στο μέλλον ο ΟΦΗ και ο Παναθηναϊκός κατά την προσωπική μου άποψη. Δεν αντιγράφει κανείς από εμάς. Μιλάω για ανθρώπους που έχουν την ίδια νοοτροπία. Μπορεί να καθορίσει η Παναχαϊκή την εξέλιξη του ποδοσφαίρου; Όχι. Αλλά μπορεί πρόσωπα που ήθελαν να ασχοληθούν τελικά να μην το κάνουν. Να θυμίσω πως χθες ξεκινήσαμε με 11 Έλληνες ποδοσφαιριστές, με κόπωση, γιατί εμείς είχαμε παιχνίδι πρωταθλήματος. Εμείς ποτέ δεν αναφέρουμε τους τραυματίες μας και τις δύσκολες συνθήκες του γηπέδου.\nΓια να παραχθεί θέαμα θα πρέπει να ξέρετε ότι προπονηθήκαμε σε συνθετικό χλοοτάπητα για να μην καταστραφεί το κεντρικό μας γήπεδο. Αν κάποιος μας πιστεύει πιο πολύ από όλους αυτή τη στιγμή είναι ο φίλαθλος κόσμος. Βροντοφώναξαν στη διοίκηση, όχι στηρίξτε μας, αλλά πιστέψτε μας. Πιστέψτε περισσότερο σε αυτό το εγχείρημα. Η Παναχαϊκή ξαναήρθε στο προσκήνιο με μία νίκη που είναι η πιο μεγάλη στη σύγχρονη ιστορία της».\nΓια την εικόνα στο τέλος και την αποθέωση του κόσμου:\n«Ο κόσμος στο τέλος κάθε αγώνα από τους οργανωμένους μέχρι και τους μη οργανωμένους φροντίζει σε κάθε αποτέλεσμα να μας χειροκροτά. Η εικόνα που βλέπετε να πηγαίνουμε στην εξέδρα γίνεται σε κάθε αγώνα, εντός και εκτός. Μια νίκη κόντρα σε μια ομάδα που ήταν αήττητη έδωσε αξία στην Παναχαϊκή, στον έξω κόσμο πέρα από την Πάτρα. Όμως αυτό γίνεται σε κάθε παιχνίδι. Σήμερα ο αναλυτής μας μάς έφερε ένα σχόλιο από έναν άνθρωπο στο διαδίκτυο, έγραψε ότι «το παιδί μου θα πάει στην Αθήνα σχολείο με κασκόλ της Παναχαϊκής». Αυτή είναι η μεγαλύτερη νίκη για εμάς».\n«Εμείς δυστυχώς δεν έχουμε συγκεντρώσει τόσα χρήματα. Εμείς έχουμε να επενδύσουμε την τεχνογνωσία και την σκληρή δουλειά. Απάντηση ήταν η εμφάνιση των παιδιών που δεν έχουν παίξει τέτοια παιχνίδια στην καριέρα τους. Αν αξίζει κάποιος να έχει υπομονή, η καλύτερη απάντηση ήταν αυτή. Πρόσφατα είχαμε κι άλλες παραιτήσεις διοικητικά. Αλλά κάποιοι άνθρωποι όντως είπαν ότι δεν μπορούσαν άλλο και όντως μέχρι εκεί έφτανε το κεφάλαιό τους. Όμως η προσέγγιση του ματς είναι ότι εμείς λέμε ότι φαβορί συνεχίζει να είναι ο ΠΑΟΚ. Εμείς χαρήκαμε ότι κάναμε ένα βήμα για να φανεί η δουλειά μας. Πέρυσι η άνοδος θα μπορούσε κάλλιστα να έχει έρθει, τερματίσαμε τρίτοι».\nΓια το ότι θα ανεβαίνει μόνο μια ομάδα:\n«Σε αυτό παίζει ένα γενικότερο ρόλο η πολιτεία. Θα πρέπει να βοηθήσει τη συμμαχία των καλών, αυτούς που ασχολούνται με το ποδόσφαιρο και το προσκήνιο. Κάποιοι άνθρωποι είπαν δεν έχουμε άλλη υπομονή, δεν μπορούμε και τους ευχαριστούμε για όσα έχουν προσφέρει».\nLast modified onΤετάρτη, 09 Ιανουάριος 2019 18:08\nMore in this category: « «Χιλιάδες βρωμιάρηδες...» «Έφυγα για προσωπικούς λόγους» »


Διεθνείς αγώνες καρτ: Σκόνταψε στην Αυστρία ο Λιβέρης | Drive\nΔιεθνείς αγώνες καρτ: Σκόνταψε στην Αυστρία ο Λιβέρης\nΔεν του πήγε όπως θα ήθελε ο αγώνας στην Αυστρία. Τώρα στόχος το Πανευρωπαϊκό στη Γερμανία στο τέλος του μηνός και το παγκόσμιο στα 6τάχυτα για τον Οκτώβριο.\nΈνα λάθος τακτικής στα προκριματικά που του στέρησε μια καλή θέση στην εκκίνηση του πρώτου αγώνα του τελευταίου γύρου του πρωταθλήματος Κεντρικής Ευρώπης καρτ Rotax στην ανώτατη κατηγορία DD2, κόστισε στο νεαρό Έλληνα οδηγό Διονύση Λιβέρη τη δυνατότητα να μπορεί να ανέβει στο βάθρο στο Bruck, πίστα καρτ λίγο έξω από τη Βιέννη στην Αυστρία.\nΟ Διονύσης ήταν όλο το περασμένο Σαββατοκύριακο πολύ γρήγορος και τερμάτιζε τα σκέλη στην τρίτη έως την πέμπτη θέση ανάμεσα στους 21 οδηγούς οι περισσότεροι από τους οποίους θεωρούν το Bruck σπίτι τους και προπονούνται εκεί διαρκώς. Έτσι, οι διαφορές στους χρόνους ήταν ελάχιστες και σε συνδυασμό με το ότι η πίστα είναι στενή και πολύ δύσκολη στα προσπεράσματα, η θέση εκκίνησης είναι εξαιρετικά κρίσιμη.\nΤο πρωί του αγώνα ο Διονύσης ήταν τέταρτος αλλά μια στιγμιαία διάσπαση της προσοχής τον έβγαλε πρώτο στην πίστα από τους οδηγούς της ομάδας Daems για τα προκριματικά και επομένως ανίκανο να δεχτεί το ευεργέτημα του slip streaming από το προπορευόμενο καρτ. Ώσπου να ξαναμπεί σε ευνοϊκή για αυτόν διάταξη, το 10λεπτο των προκριματικών είχε περάσει με το Διονύση στην 11η θέση, μέσα στο ίδιο δέκατο με τον 5ο Bezel από την Τσεχία.\nΤελικά ο Λιβέρης ήρθε 8ος στον τελικό μετά από μια δύσκολη κούρσα όπου σημείωσε τον δεύτερο ταχύτερο γύρο του αγώνα. Τον Διονύση προπονεί ο μεγάλος Έλληνας οδηγός Γιάννης Αντωνιάδης στα πλαίσια της βελγικής παγκόσμιας και πανευρωπαϊκής πρωταθλήτριας ομάδας Daems. Τον Λιβέρη στηρίζουν η ΕΛΒΑΛ με τα σύνθετα άφλεκτα υλικά EtalbondA2, η ομογενής οικογένεια Spanos με την ομάδα αμερικανικού ποδοσφαίρου Los Angeles Chargers, η ενεργειακή εταιρεία ContourGlobal και η Chipita-7Days.


Δευτέρα, 17-Σεπ-2018 20:17\nΗ Πλαίσιο Computers ανακοίνωσε σήμερα ότι ολοκληρώθηκε ο μερικός φορολογικός έλεγχος, που διενεργήθηκε σύμφωνα με τις διατάξεις του ν. 4172/2013, της εμπρόθεσμα υποβληθείσας δήλωσης φορολογίας εισοδήματος του φορολογικού έτους 2015 αναφορικά με την επιστροφή του πιστωτικού ποσού που προέκυψε από την εκκαθάρισή της.\nΟ ως άνω μερικός φορολογικός έλεγχος έπειτα από τον έλεγχο των συνυποβληθέντων δικαιολογητικών κατέληξε στην επιστροφή του αιτηθέντος ποσού 592 χιλ. Ευρώ, το οποίο είχε προκύψει πιστωτικό ως αποτέλεσμα από την δήλωση φορολογίας εισοδήματος του φορολογικού έτους 2015, αναφέρει η εταιρεία σε σχετική ανακοίνωση.\nΑπό τα παραπάνω δεν προέκυψε ουδεμία επίδραση στα οικονομικά αποτελέσματα της εταιρείας, καταλήγει η ανακοίνωση.


Εκδόσεις Σάκκουλα - Εκδόσεις - Λ. Μήτρου, Η δημοσιότητα της κύρωσης ή η κύρωση της δημοσιότητας, 2012\n1. Η δημοσιότητα της κύρωσης και η κύρωση της δημοσιότητας: το ζήτημα\n2. Πληροφόρηση και δικαιώματα των προσώπων\n2.1. Η πληροφόρηση ως προσβολή δικαιωμάτων\n2.1.1. Το δικαίωμα της προσωπικότητας\n2.1.2. Το δικαίωμα του ιδιωτικού βίου\n2.1.2.1. Η έννοια του ιδιωτικού βίου\n2.1.2.2. Ο ιδιωτικός βίος στην ελληνική έννομη τάξη\n2.1.3. Το δικαίωμα προστασίας προσωπικών δεδομένων\n2.1.3.1. Πληροφοριακή ιδιωτικότητα και πληροφοριακός αυτοκαθο-ρισμός\n2.1.3.2. Το δικαίωμα προστασίας των προσωπικών δεδομένων\n2.1.4. Το τεκμήριο αθωότητας\n2.2. Η πληροφόρηση ως δικαίωμα\n2.2.1. Το δικαίωμα πληροφόρησης\n2.2.2. Συνταγματική κατοχύρωση του δικαιώματος στην πληροφόρηση\n2.2.3. Η ελευθερία της έκφρασης και του τύπου\n2.2.4. Οι ελευθερίες των οπτικοακουστικών μέσων\n3. Οι περιορισμοί της πληροφόρησης και οι περιορισμοί τους\n3.1. Δικαίωμα πληροφόρησης και προσβολή του ιδιωτικού βίου και της πλη-ροφοριακής ιδιωτικότητας\n3.2. Οι περιορισμοί του δικαιώματος πληροφόρησης και το «δικαιολογημένο ενδιαφέρον»\n3.2.1. Δικαιολογημένο ενδιαφέρον και τα πρόσωπα απόλυτης και σχετικής επικαιρότητας\n3.2.1.1. Τα πρόσωπα απόλυτης επικαιρότητας και τα δημόσια πρό-σωπα\n3.2.1.2. Τα πρόσωπα της σχετικής επικαιρότητας\n3.3. Το «δικαιολογημένο ενδιαφέρον» ως λόγος άρσης του αδίκου/παράνομου χαρακτήρα της προσβολής\n4. Η πληροφόρηση δια των ΜΜΕ και η προστασία της πληροφοριακής ιδιωτικότητας\n4.1. ΜΜΕ και υποχρεώσεις σεβασμού του ιδιωτικού βίου\n4.1.1. Υποχρεώσεις σεβασμού του ιδιωτικού βίου\n4.1.2. Παράνομη συλλογή στοιχείων\n4.2. ΜΜΕ και προστασία προσωπικών δεδομένων\n4.2.1. Το κοινοτικό πλαίσιο\n4.2.2. Ο Νόμος 2472/97 για την προστασία του ατόμου από την επεξεργασία δεδομένων προσωπικού χαρακτήρα\n4.2.2.1. Δεδομένα προσωπικού χαρακτήρα και ταυτοποίηση\n4.2.2.2. Η έννοια του αρχείου\n4.2.2.3. Προϋποθέσεις επεξεργασίας προσωπικών δεδομένων για δημοσιογραφικούς σκοπούς\n4.2.2.4. Η εφαρμογή της νομοθεσίας από την ΑΠΔΠΧ\n5. Δημοσιοποίηση δεδομένων που αφορούν διώξεις και καταδίκες\n5.1. Τα δεδομένα που αναφέρονται σε ποινικές διώξεις/καταδίκες ως ειδική κατηγορία δεδομένων\n5.2. Δεδομένα προσωπικού χαρακτήρα που αφορούν παραβάσεις μη ποινικού χαρακτήρα\n5.3. Έχει δικαιώματα ο «παραβάτης;\n6. Η διάδοση/ανακοίνωση προσωπικών δεδομένων «παραβατών» για σκοπούς ενημέρωσης\n6.1. ΜΜΕ και ποινικά αδικήματα\n6.1.1. Τo τεκμήριο αθωότητας στο ελληνικό δίκαιο των ΜΜΕ\n6.1.2. ΜΜΕ και τεκμήριο αθωότητας σε αλλοδαπές έννομες τάξεις\n6.2. Δημοσιοποίηση και προκαταδίκη\n6.2.1. Aπαιτήσεις σεβασμού του τεκμηρίου αθωότητας\n6.2.2. Tο δικαιολογημένο ενδιαφέρον για τη δημοσιοποίηση δεδομένων σχετικά με ποινικά αδικήματα\n6.3. Προστασία του κατηγορουμένου και προστασία της διαδικασίας\n6.4. Δημοσιότητα και κύρωση – το δικαίωμα στη λήθη\n6.4.1. Το δικαίωμα στη λήθη - Η δημοσιότητα μετά την καταδίκη\n6.4.2. Η δημοσιότητα των δικαστικών αποφάσεων\n7. Η κύρωση της δημοσιότητας και το δημόσιο συμφέρον\n7.1. Δημοσιοποίηση δεδομένων διωκόμενων/ συλληφθέντων προς εκπλήρωση του δημόσιου συμφέροντος\n7.1.1. Η αρχική ρύθμιση του Ν. 2472/97 και η απόφαση 67/2002 της ΑΠΔΠΧ\n7.1.2. Η ρύθμιση του ν. 3625/07 και η δημοσιοποίηση δεδομένων για διώξεις και καταδίκες\n7.1.3. Η γενικοπροληπτική λειτουργία της δημοσιότητας\n7.1.4. Criminal Alert;\n7.2. Η κυρωτική και παραδειγματική δημοσιοποίηση\n7.2.1. Η ανακοίνωση στοιχείων για τους «φυγόστρατους»\n7.2.2. Η ανακοίνωση στοιχείων για τους «οφειλέτες»\n7.2.2.1. Η ρύθμιση του ν. 3943/2011 ως αυτοτελής νόμιμη βάση για τη δημοσιοποίηση δεδομένων οφειλετών\n7.2.2.2. Η Γνωμοδότηση της Αρχής Προστασίας Δεδομένων Προσωπικού Χαρακτήρα\n8. Η διερευνητική δημοσιοποίηση: η δημοσιοποίηση στοιχείων εισοδή-ματος φορολογουμένων\n8.1. Το κανονιστικό πλαίσιο για τη δημοσιοποίηση στοιχείων εισοδήματος φορολογουμένων: Ο ν. 3842/10\n8.2. Ανάρτηση και προστασία προσωπικών δεδομένων\n8.2.1. Το ευρωπαϊκό κανονιστικό πλαίσιο\n8.2.2. Αξιολόγηση της ρύθμισης του ν. 3842/10 από την άποψη της προστασίας προσωπικών δεδομένων\n9. Η δημοσιότητα στη δικτυακή εποχή\n9.1. Πληροφορία και λήθη στο Διαδίκτυο\n9.2. Μερικές σκέψεις αντί συμπεράσματος


Έκθεση σοκ της Ευρωπαϊκής Επιτροπής – Newsbeast\nΈκθεση σοκ της Ευρωπαϊκής Επιτροπής\nΑυξάνονται τα όρια ηλικίας συνταξιοδότησης;\nΣε έκθεσή της, η οποία θα δημοσιευτεί μεθαύριο Τετάρτη, η Ευρωπαϊκή Επιτροπή τάσσεται ανοιχτά υπέρ της αύξησης των ορίων ηλικίας συνταξιοδότησης στην Ευρωπαϊκή Ένωση.\nΣύμφωνα με πληροφορίες, αυτό γίνεται για να αποφευχθεί η έκρηξη του συστήματος και να υποστηριχθούν τα δημόσια οικονομικά των κρατών – μελών που πλήττονται από την κρίση. «Το να βεβαιωθούμε ότι τα χρόνια που περνά κάποιος στη σύνταξη δεν θα συνεχίσουν να αυξάνονται σε σχέση με τον χρόνο εργασίας του θα βοηθούσε στη βιωσιμότητα» αναφέρεται στη συγκεκριμένη έκθεση.\nΚαι προστίθεται ότι «Αυτό σημαίνει να αυξήσουμε την ηλικία στην οποία σταματά κάποιος να εργάζεται και αρχίζει να επωφελείται της σύνταξής του».\nΓι’ αυτό και η Ευρωπαϊκή Επιτροπή υποστηρίζει ότι «Η παράταση της περιόδου εργασίας λαμβάνοντας υπόψη την αύξηση του προσδόκιμου ζωής θα επιτρέψει να καταγράψουμε δύο οφέλη: καλύτερες συνθήκες ζωής και πιο βιώσιμα συνταξιοδοτικά συστήματα».\nΣύμφωνα με τα τελευταία στοιχεία, το προσδόκιμο ζωής έχει αυξηθεί κατά 5 χρόνια και υπάρχουν προβλέψεις που δείχνουν ότι μέχρι το 2060 θα μπορούσε να υπάρξει και άλλη αύξηση κατά 7 έτη. Το 2008 πάντως, η μέση ηλικία συνταξιοδότησης στην Ε.Ε. ήταν τα 61,4 χρόνια.\nΣΧΕΤΙΚΑ TAGSεκθεση Ευρωπαϊκη Επιτροπη ορια ηλικιαΣ


Τα νέα της Πληροφορικής: Online 3D μοντέλο του ηλιακού μας συστήματος.\nOnline 3D μοντέλο του ηλιακού μας συστήματος.\nΔείτε ένα διαδραστικό 3D μοντέλο του Ηλιακού μας συστήματος με το Solar System Scope. Μπορείτε να κάνετε zoom in και να κινηθείτε για να δείτε τους πλανήτες και τον ήλιο. Επιλέξτε ανάμεσα σε ηλιοκεντρική, γεωκεντρική ή πανοραμική θέα. Επιλέξτε τη γεωκεντρική άποψη και πατήστε στο Start Time για να δείτε τις αλλαγές απο μέρα σε νύχτα. Εάν επιλέξετε ηλιοκεντρική άποψη και πατήστε στο Start Time μπορείτε να δείτε πώς αλλάζουν οι εποχές και τη κίνηση της Σελήνης γύρω από τη Γη. Κάντε κλικ σε οποιοδήποτε πλανήτη για να εξερευνήσετε την επιφάνειά του και να πάρετε περισσότερες πληροφορίες.\nΑναρτήθηκε από gdo.com στις 3:59 μ.μ.\nΕτικέτες 3D, Ηλιακό Συστήμα, online, Solar System Scope


Ταινία «ΚΑΖΑΝΤΖΑΚΗΣ»: Τα τελευταία λόγια του Στάθη Ψάλτη στον τελευταίο ρόλο της ζωής του! | ΒΙΝΤΕΟ\nΟ αείμνηστος Στάθης Ψάλτης μας έχει προσφέρει στιγμές άφθονου γέλιου κατά την διάρκεια της τεράστιας καριέρας του. Πόσες και ποιες σκηνές να πρωτοθυμηθούμε άραγε που έχουν μείνει χαραγμένες στην μνήμη μας! Ωστόσο, δεν ήταν και λίγοι οι «σοβαρότεροι» ρόλοι τους οποίους ερμήνευσε εντυπωσιακά ο αγαπημένος μας ηθοποιός. Ένας από αυτούς, που έμελλε να είναι δυστυχώς και ο τελευταίος, είναι ο ρόλος του ηγούμενου της Μονής Σινά στην νέα ταινία του Γιάννη Σμαραγδή «Καζαντζάκης» που αναμένεται να κάνει πρεμιέρα το ερχόμενο Φθινόπωρο.\nΣύμφωνα με δηλώσεις συνεργατών, ο Στάθης Ψάλτης στο συγκεκριμένο ρόλο κατέθεσε την ψυχή του κατά τα γυρίσματα της ταινίας για τη ζωή του Νίκου Καζαντζάκη. Ήταν μια ανάθεση ρόλου που δεν σκέφτηκε ούτε στιγμή παρά τα σοβαρά προβλήματα υγείας που αντιμετώπιζε.\nΉταν μια συμμετοχή που εκτίμησε ιδιαίτερα από την αρχή και αυτό είναι έκδηλο ιδιαίτερα στην τελευταία σκηνή της ζωής του Στάθη Ψάλτη! Όταν ως ηγούμενος «στοχάζεται» περί θεού, ζωής και θανάτου πλάι στον νεαρό Νίκο Καζαντζάκη (Οδυσσέας Παπασπηλιόπουλος ), με ύφος επιβλητικό και λόγια που συγκλονίζουν τον θεατή…\nΙδιαίτερη αίσθηση προκαλεί επίσης, η εκμυστήρευση σε ένα βίντεο ντοκουμέντο όλων εκείνων των στιγμών και των συναισθημάτων που έζησε στα γυρίσματα υπό την καθοδήγηση του κρητικού σκηνοθέτη Γιάννης Σμαραγδή. Τα τελευταία λόγια του Στάθη Ψάλτη κατά τα making off της ταινίας είναι ιδιαίτερης βαρύτητας αλλά και σχεδόν προφητικά για το μέλλον…\nετικετες:Νίκος ΚαζαντζάκηςταινίαΣτάθης Ψάλτης


Ερλιχίωση του σκύλου - Ιατρείο Μικρών Ζώων | Κτηνιατρείο Καλαμάτα | Kalamata | Vetkal.gr\nΗ ερλιχίωση είναι μία σοβαρή και επικίνδυνη για την υγεία του σκύλου νόσος, που μεταδίδεται με τα γνωστά σε όλους\nτσιμπούρια ή κρότωνες.\nΕάν ένας σκύλος νοσήσει χρειάζεται άμεση και κατάλληλη θεραπευτική αντιμετώπιση.Αρχικά ονομάστηκε Ρικετσίωση και έκανε για πρώτη φορά την εμφάνιση της το 1935 στο Αλγέρι. Έκτοτε ξεχάστηκε και επανεμφανίστηκε στο Βιετνάμ την εποχή του πολέμου, αποδεκατίζοντας τα στρατιωτικά σκυλιά των Αμερικανών. Τότε ονομάστηκε Τροπική Παγκυτοπενία. Σήμερα, ονομάζεται Ερλιχίωση και οφείλει το όνομα της στο μικροοργανισμό EhrlichiaCanis, που παρασιτεί στα λευκοκύτταρα του αίματος και είναι μια νόσος με παγκόσμια εξάπλωση.\nΜΕΤΑΔΟΣΗ ΚΑΙ ΠΑΘΟΓΕΝΕΙΑ\nΗ μετάδοση της νόσου από ζώο σε ζώο (δεν μεταδίδεται στον άνθρωπο) γίνεται μέσω κροτώνων του είδους Rhipichephalus Sanguineus. Τα τσιμπούρια αυτά αποτελούν και την κύρια «δεξαμενή» και τον κύριο φορέα της Ehrlichia Canis, η οποία μπορεί να παραμείνει μέσα τους για πάνω από 150 μέρες μετά την απόσπασή τους από το σώμα του σκύλου. Αναφέρονται και περιστατικά μόλυνσης κατά τις μεταγγίσεις αίματος.\nΜόλις ο κρότωνας δαγκώσει το σκύλο η ερλίχια εισβάλλει στον οργανισμό του σκύλου και προσβάλλει τα μονοκύτταρα του αίματος και τα μακροφάγα των ιστών. Τα μολυσμένα κύτταρα «κρύβονται» σε μικρά αγγεία και σε ενδοθηλιακούς ιστούς Η διάρκεια αυτής της περιόδου επώασης ποικίλει από 1 έως 3 εβδομάδες και ακολουθεί η νόσος, η οποία χωρίζεται σε 3 φάσεις:\nΟξεία φάση (διάρκεια 2 έως 4 εβδομάδες)\nΥποκλινική φάση (διάρκεια μήνες έως 5 χρόνια)\nΟι φυλές που εμφανίζουν προδιάθεση για την νόσο είναι τα German shepherd dog και τα Doberman\nΑυτά που μπορούμε να παρατηρήσουμε είναι πυρετός, ορώδες η πυώδες οφθαλμικό έκκριμα, ανορεξία, απώλεια βάρους, λεμφαδενοπάθεια ενώ είναι συχνή και η παρουσία κροτώνων επάνω στο ζώο. Επίσης συχνά εμφανίζεται οίδημα(πρήξιμο) των\nάκρων και του όσχεου. Παρόλο την καταστροφή των αιμοπεταλίων, πολύ σπάνια παρατηρούνται αιμορραγίες ,και όταν υπάρχουν είναι μικρές. Στις γενικές εξετάσεις αίματος βρίσκουμε μείωση του αριθμού των ερυθρών και λευκών αιμοσφαιρίων και των θρομβοκυττάρων. Η αναιμία είναι ήπια, ενώ σε μικροσκοπική εξέταση του αίματος βρίσκουμε και τον ίδιο τον μικροοργανισμό.\nΟ σκύλος φαίνεται υγιής και συνήθως δεν υπάρχουν κρότωνες. Η αιματολογική του εικόνα όμως είναι ίδια με αυτή τη οξείας φάσης.\nΧρόνια φάση :\nΕίναι το τελικό στάδιο κατά το οποίο παρατηρούμε κατάπτωση, απώλεια βάρους, ωχρούς και αναιμικούς βλεννογόνους, κοιλιακό πόνο, πετέχιες και εκχυμώσεις στο δέρμα και τους βλεννογόνους, ρινορραγία αιμορραγίες, λεμφαδενοπάθεια, σπληνομεγαλία, ηπατομεγαλία, δύσπνοια και αρρυθμίες. Αιματολογικά βρίσκουμε τα ίδια με την οξεία φάση και επιπλέον η αναιμία είναι πολύ σοβαρή, υπάρχει αύξηση των ηπατικών ενζύμων καθώς και μια κυτταροπενία στον μυελό των οστών.\nΒασίζεται στο ιστορικό του ζώου, στην κλινική εικόνα και στα αποτελέσματα των εργαστηριακών εξετάσεων. Σημαντικό διαγνωστικό όπλο είναι τα ειδικά ορολογικά τεστ ( kit Ερλιχίωσης), τα οποία σε 20 λεπτά δίνουν θετικό ή αρνητικό αποτέλεσμα.\nΗ ερλιχίωση είναι μια νόσος που θεραπεύεται απόλυτα εφόσον διαγνωσθεί έγκαιρα και γίνει η κατάλληλη θεραπευτική αγωγή. Η ανταπόκριση του ζώου είναι άμεση στην οξεία φάση ενώ στην χρόνια φάση είναι σταδιακή. Δυστυχώς η πρόγνωση είναι δυσμενής σε ζώα στα οποία ο μυελός έχει πάθει σοβαρή μόνιμη βλάβη εξαιτίας της χρονιότητας της νόσου. Το φάρμακο εκλογής είναι η δοξυκυκλίνη, άλλα μπορούν να χρησιμοποιηθούν και άλλα φάρμακα.\nΗ καλύτερη θεραπεία είναι η πρόληψη. Στόχος είναι τα τσιμπούρια. Έτσι λοιπόν ο τακτικός εξω-αποπαρασιτισμός με τα συνήθη μέσα (αμπούλες, σπρέι, κολάρα) είναι το καλύτερο προληπτικό μέσο. Επίσης η τακτική εξέταση του σκύλου με τα ειδικά τεστ είναι ένα όπλο στα χέρια μας, καθώς πέρα από τη διάγνωση της νόσου, βοηθά και στον εντοπισμό των ασυμπτωματικών υποκλινικών φορέων.\nTags: Ερλιχίωση, Σκύλος


«Ανθρώπινα, συμβολικά» και κυβερνητικά «μπράβο» σε κατηγορούμενους για ανθρωποκτονία | Εφημερίδα η Εποχή\n«Ανθρώπινα, συμβολικά» και κυβερνητικά «μπράβο» σε κατηγορούμενους για ανθρωποκτονία\nΣτρατής Ηλιάκης |\nΕπτά αστυνομικοί «γάζωσαν» με 38 σφαίρες τρία άοπλα 18χρονα, σκοτώνοντας έναν και τραυματίζοντας έναν ακόμη, το βράδυ της Παρασκευής. Οι αστυνομικοί συνελήφθησαν και κατηγορούνται για ανθρωποκτονία με ενδεχόμενο δόλο, απόπειρα ανθρωποκτονίας και παράβαση της νομοθεσίας περί όπλων. Η δολοφονία έγινε στο Πέραμα και τα τρία θύματα της αστυνομικής αυθαιρεσίας ήταν πολίτες Ρομά.\nΟ υπουργός Ανάπτυξης Άδωνις Γεωργιάδης έσπευσε να πει «μπράβο» στους κατηγορούμενους για δολοφονία χωρίς κανείς στο κυβερνών κόμμα να ενοχληθεί από το γεγονός πως ένας υπουργός συγχαίρει επτά κατηγορούμενους για δολοφονία με ενδεχόμενο δόλο. «Απολύτως προφανές ότι οι Αστυνομικοί έκαναν καλά την δουλειά τους», έγραψε σε tweet. Παρεμβάσεις στη Δικαιοσύνη και στις πειθαρχικές έρευνες;\nΟ υπουργός Προστασίας του Πολίτη Τάκης Θεοδωρικάκος επισκέφθηκε την Κυριακή τους κατηγορούμενους αστυνομικούς -στη ΓΑΔΑ όπου κρατούνται- και επεσήμανε ότι η επίσκεψη είχε «ανθρώπινο και συμβολικό χαρακτήρα». Σε ποια άλλη περίπτωση υπουργός θα μπορούσε να επισκεφθεί κατηγορούμενους για ανθρωποκτονία; Σε αντίθεση με τη δια ζώσης συνάντηση με τους αστυνομικούς, ο υπουργός επικοινώνησε τηλεφωνικώς με τον πατέρα του δολοφονημένου παιδιού.\nΤην ίδια ώρα, ο κυβερνητικός εκπρόσωπος Γιάννης Οικονόμου σχολίασε τα χαρτάκια και τα συνθήματα που ακούστηκαν έξω από το σπίτι της Νίκης Κεραμέως το Σάββατο ως «φασιστική πράξη» από «τραμπούκους». Δεν νιώθει την ανάγκη να αποδοκιμάσει τη δολοφονία ενός 18χρονου από αστυνομικούς ούτε να καταδικάσει τα «μπράβο» ενός υπουργού σε 7 κατηγορούμενους δολοφόνους;\nΟ ευρωβουλευτής της ΝΔ, Γιώργος Κύρτσος, έγραψε ένα tweet για το περιστατικό στο Πέραμα. Άθλιο tweet - σχολιάζει μία δολοφονία από αστυνομικούς με απίστευτη ελαφρότητα. Αφήνει απειροελάχιστες αιχμές για την ανεξέλεγκτη δράση της ΕΛ.ΑΣ. Πήρε λοιπόν το tweet η Ομάδα Αλήθειας -επικοινωνιακή ομάδα της ΝΔ- και κατηγορεί τον ευρωβουλευτή του κόμματος ότι συμπεριφέρεται σαν πολιτικός του ΣΥΡΙΖΑ.\nΣτη Νέα Δημοκρατία, δηλαδή, όχι μόνο δεν ένιωσαν την ανάγκη να καταδικάσουν μια δολοφονία άοπλου πολίτη από αστυνομικούς, αλλά είπαν «μπράβο» στους κατηγορούμενους και αποδοκίμασαν έναν ευρωβουλευτή τους που τόλμησε να ασκήσει ελάχιστη κριτική.\nΕνώ βρίσκονται σε εξέλιξη όλα αυτά -δολοφονία πολίτη από την ΕΛ.ΑΣ και «αθώωση» των φερόμενων ως δολοφόνων από κυβερνητικά στελέχη- ο πρωθυπουργός της χώρας ποστάρει φωτογραφία στο instagram «για ψαράκι στο Μοσχάτο» με τη σύζυγό του, Κυριακή μεσημέρι. Ανέμελος για μία ακόμη φορά.\nΥπενθυμίζεται ακόμη πως καθ’ όλη τη προεκλογική περίοδο του 2019, συγκεκριμένα sites συχνού ρατσιστικού περιεχομένου χλεύαζαν την παρουσία Ρομά πολιτών στις προεκλογικές συγκεντρώσεις του ΣΥΡΙΖΑ και στις φωτογραφίες τους με τον Αλέξη Τσίπρα. Μία αναζήτηση στο google αρκεί για να θυμηθούμε όσα είχαν γραφτεί σε sites και social media.\nΤο τρομακτικότερο όλων είναι οι επιδοκιμασίες χιλιάδων πολιτών στα social media για τη δολοφονική δράση της αστυνομίας. Σοκαριστικός εκφασισμός της κοινωνίας, σοκαριστική ανοχή στην κρατική βία. Σοκαριστική αδιαφορία για όσα νομίζουμε πως δεν μας αφορούν. Συνηθίσαμε το τέρας και αρχίσαμε να του μοιάζουμε.\nΩστόσο, η κοινωνία βρίσκεται σε αναβρασμό από χθες με όλα όσα συμβαίνουν από κρατικές δυνάμεις καταστολής. Υπάρχουν καλέσματα για συγκεντρώσεις ενάντια στην αστυνομική βία και αυθαιρεσία, αύριο Δευτέρα 25/10/2021:\nΑθήνα 6μμ, στα Προπύλαια\nΘεσσαλονίκη 8μμ, στο Άγαλμα Βενιζέλου\nΗράκλειο 8μμ, Πλατεία Λιονταριών\nΧανιά 7μμ, Πλατεία Αγοράς\nΣτρατής Ηλιάκης Περισσότερα Άρθρα


Τσάρλεστον: Μακελειό σε εκκλησία, εννέα νεκροί – The Panhellenic Post\nΠρος το παρόν δεν έχει διευκρινιστεί πόσοι άνθρωποι βρίσκονταν στον ναό τη στιγμή της επίθεσης. Ανεπιβεβαίωτες πληροφορίες αναφέρουν ότι μεταξύ των θυμάτων είναι και ο εφημέριος της εκκλησίας, Κλίμεντα Πίνκνεϊ, μέλος και της πολιτειακής Γερουσίας της Νότιας Καρολίνας.\nΣε δηλώσεις του στα τηλεοπτικά δίκτυα, ο αρχηγός της τοπικής αστυνομίας Γκρεγκ Μιούλεν μίλησε για «έγκλημα μίσους», σημειώνοντας ότι ο δράστης δεν έχει εντοπιστεί και οι αρχές έχουν εξαπολύσει ανθρωποκυνηγητό για τη σύλληψή του.\nΣύμφωνα με την αστυνομία, πρόκειται για λευκό άνδρα, ηλικίας περίπου 21 ετών, ο οποίος την ώρα της επίθεσης φορούσε φούτερ, τζιν παντελόνι και μποτάκια. Στις έρευνες συμμετέχουν και πράκτορες του FBI.\nΝωρίτερα, τα τηλεοπτικά δίκτυα έδειξαν πλάνα ενός άνδρα με χειροπέδες, που κρατείτο από δύο αστυνομικούς. Ωστόσο, οι αρχές διευκρίνισαν ότι ο δράστης δεν έχει εντοπιστεί.\n«Δεν μπορεί να το συλλάβει ανθρώπινος νους ότι κάποιος στην κοινωνία μας σήμερα θα μπει μέσα σε μια εκκλησία όταν άνθρωποι προσεύχονται και θα τους σκοτώσει» δήλωσε ο Μιούλεν.\n«Προσευχόμαστε για τις οικογένειες, έχουν μακρύ δρόμο μπροστά τους» είπε ο αιδεσιμότατος Τζέιμς Τζόνσον.\n«Είναι μία ανείπωτη τραγωδία, που εκτυλίχθηκε σε αυτή την ιστορική εκκλησία. Ένας άνθρωπος γεμάτος κακία και μίσος αφαίρεσε τις ζωές πολιτών που είχαν έρθει εδώ για να προσκυνήσουν και να προσευχηθούν» δήλωσε ο δήμαρχος του Τσάρλεστον Τζο Ρίλεϊ.\nΟ ναός της Αφρικανικής Επισκοπικής Εκκλησίας Εμμανουήλ των Μεθοδιστών είναι από τους μεγαλύτερους και παλαιότερους στην περιοχή. Χτίστηκε το 1891 και θεωρείται κτήριο ιστορικής σημασίας.\nΣε μήνυμά της στο Twitter η Χίλαρι Κλίντον, υποψήφια για το χρίσμα των Δημοκρατικών εν όψει των προεδρικών εκλογών, ανέφερε: «Θλιβερές οι ειδήσεις από το Τσάρλεστον – οι σκέψεις και οι προσευχές μου είναι μαζί σας».\n[ΗΠΑ], [Ν. Καρολίνα]\nΤο χάσμα στις διαπραγματεύσεις Αθήνας - εταίρων στο Eurogroup


Ο Phil Spencer επιβεβαίωσε την ύπαρξη του Xcloud για το SteamDeck / News | Tecvirus\nΟ Phil Spencer επιβεβαίωσε την ύπαρξη του Xcloud για το SteamDeck\nPublished on 16 August 2021 at 08:40\nΈνα πρόσφατο tweet από τον Phil Spencer φαίνεται να έχει επιβεβαιώσει ότι θα έχουμε xCloud για το Steam Deck. Από τότε που ανακοινώθηκε η φορητή κονσόλα της Steam, υπήρξαν πολλές εικασίες σχετικά με την πιθανότητα ύπαρξης του Xbox Game Pass σε αυτό. Αλλά εκτός από εικασίες και εξηγήσεις για το πώς θα ήταν δυνατό εάν εγκατασταθούν τα Windows δεν έχει υπάρξει τίποτα επίσημο μέχρι στιγμής. Ωστόσο, οι δηλώσεις του Spencer δεν είναι ακόμα το επίσημο μήνυμα που θα μπορούσαμε να περιμένουμε.\nΔεν είναι η πρώτη φορά που ο Spencer μιλάει ευνοϊκά για αυτή την φορητή κονσόλα αυτή που προφανώς έχει στα χέρια του μετά την ανακοίνωση. Αλλά η έκπληξη είναι ότι αυτή τη φορά ο Phil Spencer έχει πει ότι παίζοντας Halo και A.O.E. στο Steam Deck αισθάνεται υπέροχα.\nΗ δυνατότητα να έχετε τον κατάλογο παιχνιδιών του Xbox σε μια φορητή κονσόλα είναι κάτι που σίγουρα φαίνεται πολύ προκλητικό για πολλούς. Αλλά φαίνεται ότι έχοντας μια εγγενή επιλογή αυτών των παιχνιδιών δεν είναι ακόμα μια πιθανότητα. Ωστόσο, ότι επιβεβαιώνεται επίσημα ότι υπάρχει η δυνατότητα να έχετε xCloud στο steam deck, είναι κάτι που δεν μπορεί να περάσει απαρατήρητο. Δυστυχώς, ο Phil Spencer δεν διευκρίνισε τι συμβατότητα θα έχει αυτή η υπηρεσία της Microsoft με την κονσόλα της Steam.\nΣτο steam deck το xCloud θα μπορούσε να λειτουργήσει σαν μια εγγενή εφαρμογή ή μέσω του προγράμματος περιήγησης αλλά ακόμα δεν είναι σαφές. Αλλά αυτό που είναι σαφές είναι ότι σύμφωνα με τον Phil Spencer και οι δύο παίζουν Halo και AOE, καθώς το xCloud λειτουργεί πολύ καλά στην κονσόλα Steam.\n« Previous Το Halo Infinite πιθανό να έχει πολλαπλά campaigns. Ο Phil Spencer διευκρινίζει ότι δεν θέλει να ακολουθήσει τη στρατηγική της Sony όσον αφορά παιχνίδια υψηλού προϋπολογισμού. Next »


Τι κι αν είμαι ασβός; : CaptainBook.gr - Το πιο ενημερωμένο ηλεκτρονικό βιβλιοπωλείο.\nΕκείνο το πρωί ο Ανέστης ο ασβός ξύπνησε με άσχημη διάθεση. Στάθηκε μπροστά στον καθρέφτη και κούνησε το κεφάλι του. "Καλημέρα Ανέστη, άλλη μία μοναχική μέρα ξημέρωσε" μουρμούρισε. Ξαφνικά του ήρθε μία φοβερή ιδέα: "Αφού κανένας δε με θέλει επειδή είμαι ασβός, θα μεταμορφωθώ σε άλλο\nζώο". Τότε γνώρισε την Εύα την ασβό. "Πώς με βρήκες;" τη ρώτησε. "Η μυρωδιά σου με οδήγησε σε εσένα, μυρίζεις υπέροχα, αλλά προφανώς το ξέρεις αυτό" του απάντησε και ο Ανέστης έγινε κατακόκκινος σαν παντζάρι...\n23χ22 εκ., 36 σελίδες\nISBN (10ψήφιο): 960-16-0029-9


Όλοι οι Έλληνες λειτουργούν mobile και online! - Logodiatrofis.gr\nΤι δείχνουν τα τελευταία Focus on Tech Life Tips της Focus Bari για τους Έλληνες; Όλοι οι Έλληνες λειτουργούν mobile και online!\nΑπό το 1995, η Focus Bari «μετράει» την σχέση των Ελλήνων με την τεχνολογία, καταγράφοντας μάλιστα κάθε χρόνο μία συνεχή άνοδο σε αυτή τη σχέση, σε όλους τους σημαντικούς δείκτες: στην πρόσβαση, τον χρόνο που περνούν online, τις συσκευές που χρησιμοποιούν, τη χρήση των social, αλλά και τις αγορές που κάνουν μέσω του ηλεκτρονικού εμπορίου.\nΜε απλά λόγια, όλα αυτά τα χρόνια επιβεβαιώνεται το ότι η τεχνολογία μπήκε στην ζωή μας για να μείνει.\nΠαρ’ όλα αυτά, η χρονιά της πανδημίας είναι εκείνη που επιτάχυνε αυτή την τάση με κατακόρυφους ρυθμούς, βάζοντας «στο παιχνίδι» ακόμα και τις μεγαλύτερες ηλικίες.\nΑς δούμε όμως πιο συγκεκριμένα τι δείχνουν τα τελευταία Focus on Tech Life Tips της Focus Bari:\nΗ έρευνα πραγματοποιήθηκε μέσω τηλεφωνικών συνεντεύξεων σε αντιπροσωπευτικό πανελλαδικό δείγμα 10.000 ατόμων ανά εξάμηνο, ηλικίας 13- 74 ετών.\nΑφορούσε στη χρήση internet, social media, e-shopping, κατανάλωση άλλων μέσων, αγορά κινητής τηλεφωνίας και χρήση κινητού από τους Έλληνες, καθώς και στη χρήση internet από παιδιά ηλικίας 5-12 ετών.\nΑρχική δημοσίευση στο Thriveglobal.gr


40 Φανταστικά σχέδια για γοργονέ νύχια και πως να τα φτιάξετε μόνες σας πανεύκολα!\nΤα mermaid nails είναι η απόλυτη τάση του καλοκαιριού! Μπορεί το καλοκαίρι, να βρίσκεται στον τελευταίο του μήνα αλλά η διάθεσή μας…παραμένει άκρως καλοκαιρινή! Ας δούμε παρέα, μερικά σχέδια για “γοργονέ” νυχιά που θα εντυπωσιάσουν!\nΗ τεχνική για να αποκτήσετε εντυπωσιακά mermaid nails είναι αρκετά εύκολη, τόσο που μπορείτε να την εφαρμόσετε ακόμη και μόνη σας στο σπίτι.\nΑπλά χρησιμοποιήστε την ειδική σκόνη που δημιουργεί το ιριδίζον εφέ, η οποία εφαρμόζεται όπως και στα μεταλλικά νύχια καθρέφτης. Εναλλακτικά, σχεδιάστε με πινελάκι είτε με κάποιο ειδικό αυτοκόλλητο ή τούλι τα λέπια της ουράς μιας γοργόνας. Βέβαια, υπάρχει και η επιλογή των ιριδιζουσών νιφάδων που όμως χρειάζεται υπομονή και χρόνο για να τοποθετηθούν μία μία στη θέση τουςς δημιουργώντας επιτυχημένα το γοργονέ σχέδιο νυχιών.\nΣτη συνέχεια του άρθρου θα δούμε μια συλλογή με ωραία γοργονέ νύχια σε άσπρο, ροζ, μπλε και άλλα χρώματα, καθώς και τους βασικούς τρόπους δημιουργίας του mermaid nail effect.\nΌμορφες προτάσεις για λευκά γοργονέ νύχια\nΤο λευκό βερνίκι αποτελεί την κορυφαία επιλογή για εντυπωσιακά mermaid nails. Μπορεί να χρησιμοποιηθεί είτε σε συνδυασμό με την ειδική σκόνη και το αποτέλεσμα να είναι αυτό το αστραφτερό ιριδίζον άσπρο χρώμα ή να γίνει με τρισδιάστατο gel έτσι ώστε να δημιουργηθούν τα ανάγλυφα κοχύλια.\nΑπό εκεί και πέρα, τα λευκά γοργονέ νύχια μπορούν να συνδυαστούν με άλλα χρώματα βερνικιών όπως ροζ, μπλε, γαλάζιο ή και nude αποχρώσεις οδηγώντας σε μια σειρά από εντυπωσιακά σχέδια.\nΑν πάλι θέλετε να προσθέσετε περισσότερη λάμψη στο mermaid nail art σας, προσθέστε μερικά στρας ή μεταλλικά διακοσμητικά στοιχεία σε θαλασσινά σχήματα και το αποτέλεσμα θα σας μαγέψει.\nΔειτε ακομα Τα top 30 σχέδια του Ιουνίου στα νύχια για να αντιγράψετε!\nΟι επιλογές που έχετε είναι αμέτρητες. Απλά βάλτε την φαντασία σας να δουλέψει και «ζωγραφίστε»!\nΔειτε ακομα Όλες οι αποχρώσεις του πράσινου στα νύχια για τις πιο εντυπωσιακές εμφανίσεις σας το καλοκαίρι\nΤα βήματα για να κάνετε όμορφα γοργονέ νύχια\nΑν σας αρέσει να βάφετε τα νύχια μόνη σας, κάνοντας περίτεχνα και εντυπωσιακά σχέδια, τότε ακολουθήστε τις παρακάτω οδηγίες και δημιουργήστε απλά και εύκολα το mermaid nails effect.\nΓνωρίζοντας τις βασικές αυτές τεχνικές και βάζοντας την φαντασία σας να δουλέψει, θα έχετε την δυνατότητα να κάνετε πολλά ακόμη όμορφα σχέδια με γοργονέ νύχια.\nMermaid nails effect με την ειδική σκόνη μανικιούρ\nΣτο παραπάνω βίντεο παρουσιάζεται η τεχνική με την γοργονόσκονη στα νύχια σε συνδυασμό με ημιμόνιμο βερνίκι. Ωστόσο, μπορείτε να κάνετε ακριβώς το ίδιο και με το απλό μανό. Αρκεί βέβαια να περιμένετε να στεγνώσει καλά το χρώμα πριν εφαρμόσετε την σκόνη.\nΞεκινήστε με μια βάση για να προστατεύσετε και να δυναμώσετε τα νύχια σας.\nΜετά απλώστε δυο στρώσεις από το χρώμα που θέλετε να τα βάψετε.\nΑφού στεγνώσει το βερνίκι, εφαρμόστε την ειδική σκόνη για το γογρονέ εφέ στα νύχια.\nΤέλος, ολοκληρώστε με το top coat σας και απολαύστε ένα εντυπωσιακό, καλοκαιρινό και όχι μόνο, ιριδίζον mermaid μανικιούρ.\nΝύχια γοργονέ με τη βοήθεια πινέλου μανικιούρ\nΣε περίπτωση που θελήσετε να σχεδιάσετε τα λέπια της ουράς μιας γοργόνας στα νύχια σας, θα χρειαστείτε ένα λεπτό πινελάκι μανικιούρ.\nΑρχίστε εφαρμόζοντας την θρεπτική βάση νυχιών.\nΜετά απλώστε δυο στρώσεις από το χρώμα μανό της αρεσκείας σας.\nΑν επιθυμείτε να δημιουργήσετε και ombre εφέ, θα πρέπει να πάρετε ένα σφουγγαράκι και να ακολουθήσετε την τεχνική της εικόνας.\nΑφού στεγνώσουν τα νύχια, πάρτε το πινελάκι σας και αρχίστε να ζωγραφίζετε ημισέληνα όπως στην παραπάνω φωτογραφία.\nΤέλος, εφαρμόστε top coat και τα εντυπωσιακά γοργονέ σας νύχια είναι έτοιμα!\nMermaid nails χρησιμοποιώντας δίχτυ ή τούλι\nΑν το να ζωγραφίσετε τα λέπια σας δυσκολεύει είτε απλά ψάχνετε για μια εναλλακτική λύση, δοκιμάστε το τούλι ή τα ειδικά αυτοκόλλητα μανικιούρ με το σχήμα αυτό.\nΞεκινήστε κανονικά όπως και στο παραπάνω mermaid nail art tutorial. Απλά για να ζωγραφίσετε τα λέπια τοποθετήστε το υλικό της επιλογής σας (τούλι ή αυτοκόλλητο) πάνω στο νύχι και βάψτε το με μια άλλη απόχρωση μανό, δημιουργώντας έναν ενιαίο χρωματισμό ή το όμπρε εφέ. Ολοκληρώστε με το top coat και έτοιμη!\nΗ τάση των 90s που επανέρχεται το φετινό καλοκαίρι θα σε ενθουσιάσει! (εικόνες)